open-index/open-wikipedia-markdown huggingface dataset:
అనుముల కృష్ణమూర్తి

**అనుముల కృష్ణమూర్తి**(జననం:మే 16, 1923)  తెలంగాణ రాష్ట్రంలోని వరంగల్ జిల్లా ఉప్పుల గ్రామానికి చెందిన రచయిత.

## బాల్యం, విద్యాభాసం
అనుముల కృష్ణమూర్తి మే 16, 1923న అనుముల వంశంలో శ్యామలాదేవి, పండరినాథ శాస్త్రి దంపతులకు జన్మించాడు. పండరినాథ శాస్త్రికి ఇద్దరు కుమారులు, నలుగురు కుమార్తెలు. వీరిలో రెండవ కుమారుడు అనుముల కృష్ణమూర్తి. కృష్ణమూర్తి చదువులో చాలా చురుకుగా ఉంటాడు. అందుకే సంస్కృతం, ఇంగ్లీష్, తెలుగు, ఉర్దూ భాషల్లో పండితుడు. ఫార్సీ, అరబీభాషలలో మంచి పట్టు సాధించాడు. సంస్కృతం వానమామలై వరదాచార్ల తండ్రి బక్కయ్య శాస్త్రి వద్ద నేర్చుకున్నాడు. ఫార్సీ, అరబీ మౌల్వీ సమయుజ్జీమా వద్ద నేర్చుకున్నాడు. మడికొండకు చెందిన ఉస్మానియా విశ్వవిద్యాలయం లో బీఏ, బీకాం, బీఈడీ పూర్తి చేసాడు. ఆదిలాబాద్ జిల్లా చేస్పూరులో తొలి ఉపాధ్యాయులుగా ఉద్యోగంలో చేరి మధిర, ఖిలా వరంగల్, కోస్ట్, మానుకోట, నిర్మల్, భువనగిరి, హన్మకొండ, వరంగల్ లో పనిచేసి ప్రమోషన్ పై పెద్దపల్లి జూనియర్ కళాశాల ప్రిన్సిపాల్ గా  పనిచేసారు. ఆ తర్వాత పర్కాలా, సుల్తానాబాద్ లో పనిచేసారు. 1978లో పదవీ విరమణ చేశాడు. 

## వివాహం
తన మేనమామ కూతురు నర్సమాంబతో వివాహం జరిగింది. వీరికి ముగ్గురు కుమార్తెలు, ఒక కుమారుడు.

## ఇతర విషయాలు, రచనలు, పద్యాలు
అనుముల కృష్ణమూర్తికి కాళోజీ సోదరులంటే భక్తి, కృష్ణమూర్తి ని సొంత తమ్ముడిగా భావించేవాడు. కాళోజీ సోదరులతో పాటు బిరుదురాజు రామరాజు, వానమామలై వరదాచార్యులు మొదటినుండి సన్నిహితులుగా ఉన్నారు.  కృష్ణమూర్తి, జువ్వాది కాంతమరావు మంచి మిత్రులు. సాహిత్యం తప్ప ఏమీ ఎరుగని కృష్ణమూర్తి సతీమణి నర్సమాంబ జబ్బు చేసి 1983లో మరణించింది. కృష్ణమూర్తి రచించిన పద్యాలకు మొదట శ్రోతధారి ఆమె.

అనుముల కృష్ణమూర్తి కుదురులేని మనిషి. ఎంతో గొప్ప కవితాధార ఉండి, పాండిత్యముండి, విస్తృతమైన అధ్యనాలు చేసారు, కానీ ఈయన రచనలు చాలా తక్కువ. చిత్తు కాగితాలపై ఎక్కడపడితే అక్కడ రాసి పారేసేవారు, అసువుగా చెప్పేవారు.ఈయన పద్యాలు సరస్వతీ సాక్షాత్కారము శబరి, ఇతర ఖండికలు అనే గ్రంథం. ఈ కావ్యాన్ని కాళోజీ ప్రమేయంతో 1967లో యువభారతి వారు తమ మొదటి ప్రచురణగా ప్రచురించారు. రెండవ ముద్రణ కూడా ప్రచురించారు....

1967లో ప్రచురించబడిన 'సరస్వతీ సాక్షాత్కారము' కావ్యం శబరి ఇతర ఖండికలతో కలిసి 2007 వారి పిల్లల ప్రచురణ చేసారు. ఈ ప్రచురణకు సహకరించిన వారు  నాగిళ్ళరామశాస్త్రి, ఆచార్య ఎస్.లక్ష్మణమూర్తి. సరస్వతీ సాక్షాత్కారము ఒక గొప్ప రసకావ్యం. ఈ రచనతో అనుముల కృష్ణమూర్తికి మహాకవి అని పేరు వచ్చినది. ఈయన గాత్రం కూడా గొప్పగా ఉంటుంది. ఆయన ఏ పద్యం చదివినా శ్రోతలు తన్మయంలో ఊగిపోయేవారు 

## మరణం
అనుముల కృష్ణమూర్తి 1996 మార్చి 31న తీవ్ర అనారోగ్యంతో మరణించారు.

## మూలాలు

వర్గం:తెలుగు పండితులు
వర్గం:వరంగల్లు పట్టణ జిల్లా కవులు
వర్గం:తెలుగు కవులు
వర్గం:తెలుగు రచయితలు
వర్గం:తెలంగాణ తేజోమూర్తులు
వర్గం:1923 జననాలు
వర్గం:1996 మరణాలు
డెబోలినా దత్తా

**డెబోలినా దత్తా**, బెంగాలీ టెలివిజన్‌, సినిమా నటి. బాలనటిగా *మనుష్ అమానుష్* సినిమాలో తొలిసారిగా నటించింది. 2014లో *తాన్‌* సినిమాలో వేశ్య పాత్రలో నటించి, జాతీయ అవార్డును కూడా అందుకుంది.

## జననం
డెబోలినా దత్తా 1977లో పశ్చిమ బెంగాల్ లోని కలకత్తాలో జన్మించింది.

## వ్యక్తిగత జీవితం
2014లో నటుడు తథాగత ముఖర్జీతో వివాహం డెబోలినా జరిగింది.

## సినిమాలు (కొన్ని)

* *మనుష్ అమానుష్*
* *రాజ గజ నో ప్రాబ్లమ్* (2011)
* *ఏక్లా ఆకాష్* (2013)
* *తాన్* (2014)
* *చోటుష్‌కోన్* (2014)
* *అనుబ్రతో భలో అచో* (2015)
* *ఎబర్ షాబోర్* (2015)
* *ఫోర్స్* (అతిథి పాత్ర)
* *శేష్ అంకా* (2015)
* *బస్తావ్* (2016)
* *షూపోకా*, షార్ట్ ఫిల్మ్ (2016)
* *సిన్ సిస్టర్* (2020)
* *యునికార్న్* (2019)
* *భోత్భోతి* (2020)
* *రాజనందిని* (2021)

## టెలివిజన్

* *కి ఆశయ్ బంధి ఖేలాఘోర్*
* *ఏక్ నం. మెస్ బారీ*
* *శనై*
* *జన్మభూమి*
* *ఏక్ ఆకాశేర్ నిచే*
* *రాజా అండ్ గోజా, బిందాస్ మోజా*
* *సోఖి*
* *దుర్గ*
* *ఎఖానే ఆకాష్ నీల్*
* *నిల్ సిమానా*
* *కోబ్ జే కోథాయ్*
* *ప్రోటిబింబో*
* *సత్కాహోన్*
* *షావోలా*
* *మహాభారత్ (2013 టివి సిరీస్) బెంగాలీ డబ్బింగ్ వెర్షన్ ద్రౌపది [డబ్బింగ్ ఆర్టిస్ట్]*
* *థిక్ జెనో లవ్ స్టోరీ*
* *అందర్మహల్*
* *ఇచ్చె నోడీ*
* *కుండో ఫూలేర్ మాలా*
* *కుసుమ్ డోలా*
* *మిరకెల్*
* *టిన్ శక్తి అధర్ త్రిశూల్*

### రియాలిటీ షోలు

## ప్రకటనలు
అమృతాంజన్, మిను చీరలు, కియో కార్పిన్ హెయిర్ ఆయిల్, అంజలి జ్యువెలర్స్, రంగాజోబా సిందూర్‌ వంటి వస్తువుల యాడ్స్ లో నటించింది.

## మూలాలు

వర్గం:1977 జననాలు
వర్గం:జీవిస్తున్న ప్రజలు
వర్గం:భారతీయ సినిమా నటీమణులు
వర్గం:బెంగాలీ సినిమా నటీమణులు
కేతకీ దత్తా

**కేతకీ దత్తా**, బెంగాలీ నాటకరంగ, సినిమా నటి, గాయని.

## జీవిత విషయాలు
ఆమె తోబుట్టువులలో చాపల్ భాదురి ఒకరు.

## సినిమారంగం
దత్తా చిన్నప్పటి నుంచి నాటకరంగంలో ఉంటూ, అనేక ప్రదర్శనల్లో పాల్గొన్నది. 1950లో నరేష్ మిత్ర దర్శకత్వం వహించిన *కంకల్* సినిమాలో అనిమా పాత్రలో నటించి సినిమారంగంలోకి ప్రవేశించింది.

## సినిమాలు

## మూలాలు

వర్గం:బెంగాలీ సినిమా నటీమణులు
వర్గం:2003 మరణాలు
కనిమొళి

**కనిమొళి** తమిళనాడు రాష్ట్రానికి చెందిన రాజకీయ నాయకురాలు. ఆమె 2019లో జరిగిన పార్లమెంట్ ఎన్నికల్లో తూత్తుకుడి నియోజకవర్గం నుండి గెలిచి లోక్‌సభ సభ్యురాలిగా ఎన్నికైంది. కనిమొళి రాజకీయాల్లోకి రాకముందు ది హిందూ సబ్ ఎడిటర్, కుంగుమం అనే తమిళ వార పత్రికకు ఇన్ ఛార్జి ఎడిటర్‌గా,  సింగపూర్ కేంద్రంగా పని చేసే తమిళ పత్రిక తమిళ్ మురసుకు సంపాదకురాలిగా పని చేసింది. ఈమె తమిళనాడు మాజీ ముఖ్యమంత్రి ఎం. కరుణానిధి కుమార్తె.

## రాజకీయ జీవితం
కనిమొళి తన తండ్రి స్పూర్తితో డీఎంకే పార్టీ ద్వారా 2007లో రాజ్యసభ ఎంపీగా ఎన్నికై రాజకీయాల్లోకి వచ్చింది. ఆమె 2007 నుండి  2009 వరకు ఆరోగ్యం, కుటుంబ సంక్షేమ కమిటీ సభ్యురాలిగా, 2009 నుండి  2010 వరకు విదేశీ వ్యవహారాల కాన్సులేటివ్ కమిటీ, పార్లమెంట్ హౌస్ కాంప్లెక్స్ లో ఆహార నిర్వహణ కమిటీలో సభ్యురాలిగా, 2010 నుండి  2012 వరకు గ్రామీణాభివృద్ధి పై ఏర్పాటైన కమిటీలో సభ్యురాలిగా, హోమ్ వ్యవహారాల కమిటీ సభ్యురాలిగా, ఇండియన్ కౌన్సిల్ ఫర్ కల్చరల్ రిలేషన్స్ జనరల్ అసెంబ్లీలో సభ్యురాలిగా వివిధ హోదాల్లో పని చేసింది. 

కనిమొళి 2013లో రెండోసారి రాజ్యసభ సభ్యురాలిగా ఎన్నికైంది. ఆమె 2013 ఆగష్టు 5న రాజ్యసభ సభ్యురాలిగా ప్రమాణ స్వీకారం చేసి,  2013 ఆగష్టు 15న రాజ్యసభలో డీఎంకే నేతగా ఎన్నికైంది. కనిమొళి 2018లో ఉపరాష్ట్రపతి ఎం.వెంకయ్యనాయుడు చేతుల మీదుగా ఉత్తమ పార్లమెంటేరియన్ అవార్డును అందుకుంది. ఆమె 2019లో ప్రత్యక్ష ఎన్నికల్లో తూత్తుక్కుడి(ట్యూటికోరిన్) లోక్‌సభ నియోజకవర్గం నుండి డీఎంకే అభ్యర్థిగా పోటీ చేసి తన సమీప బీజేపీ అభ్యర్థి తమిళిసై సౌందరరాజన్ పై 347209 ఓట్లు ఆమెజారిటీతో గెలిచి తొలిసారి లోక్‌సభ సభ్యురాలిగా ఎన్నికైంది.

## మూలాలు

వర్గం:18వ లోక్‌సభకు ఎన్నికైన మహిళా సభ్యులు
వర్గం:18వ లోక్‌సభ సభ్యులు
వర్గం:తమిళనాడు రాజకీయ నాయకులు
వర్గం:1968 జననాలు
వర్గం:జీవిస్తున్న ప్రజలు
ఎల్.బి. నగర్ అండర్ పాస్

**ఎల్.బి. నగర్ అండర్ పాస్**, తెలంగాణ రాష్ట్రం, రంగారెడ్డి జిల్లా, హయాత్‌నగర్‌ మండలంలోని ఎల్.బి. నగర్ చౌరస్తాలో ఉన్న అండర్ పాస్. ఎల్.బి నగర్ చౌరస్తాలో ట్రాఫిక్ నియంత్రణకు తెలంగాణ ప్రభుత్వం ఆధ్వర్యంలో చౌరస్తాకి కుడివైపున 40 కోట్ల రూపాయలతో ఈ అండర్ పాస్ నిర్మించబడింది.

## ప్రారంభం
2022 మార్చి 16న తెలంగాణ రాష్ట్ర పురపాలక, పట్టణాభివృద్ది, ఐటీ, పరిశ్రమల శాఖ మంత్రి కె.టి. రామారావు ఈ అండర్ పాస్ ను ప్రారంభించాడు. ఈ కార్యక్రమంలో రాష్ట్ర విద్యాశాఖామంత్రి సబితా ఇంద్రారెడ్డి, ఎల్బీనగర్ ఎమ్మెల్యే దేవిరెడ్డి సుధీర్‌రెడ్డి, హైదరాబాదు నగర మేయర్ గద్వాల విజయలక్ష్మీ, డిప్యూటీ మేయర్ మోతె శ్రీలత రెడ్డి, ఎమ్మెల్సీ ఎగ్గే మల్లేశం, మున్సిపాలిటీల చైర్మన్లు, కార్పోరేటర్లు తదితరులు పాల్గొన్నారు.

## నిర్మాణ వివరాలు
హైదరాబాద్ నగరంలో ఎల్.బి నగర్ చౌరస్తా అనేది అత్యంత ప్రధానమైనది. వరంగల్, నల్గొండ, ఇతర ప్రాంతాల నుండి వచ్చే వాహనాలతో ఇక్కడి ప్రాంతమంతా రద్దీగా ఉంటుంది. ట్రాఫిక్ నియంత్రణకు, నివారణకు ఈ ప్రాంతంలో అండర్ పాస్, ఫ్లైఓవర్ నిర్మాణాలు చేపట్టబడ్డాయి. 40 కోట్ల రూపాయలతో 490 మీటర్ల పొడవు, 12.875 మీటర్ల వెడల్పు, 72.50 మీటర్ల బాక్స్ పోర్షన్ 3 లేన్ల యునీ డైరెక్షన్ లో ఈ అండర్ పాస్ నిర్మాణం జరిగింది.

## మూలాలు

వర్గం:హైదరాబాదు రవాణా
వర్గం:తెలంగాణ రహదారులు
వర్గం:తెలంగాణ ప్రభుత్వ నిర్మాణాలు
వర్గం:హైదరాబాదులోని ఫ్లైఓవర్లు
వర్గం:2022 స్థాపితాలు
బైరామల్‌గూడ ఫ్లైఓవర్ లెవల్ 2

**బైరామల్‌గూడ ఫ్లైఓవర్ లెవల్ 2**, తెలంగాణ రాష్ట్ర రాజధాని హైదరాబాదులోని బైరామల్‌గూడలో ఉన్న ఫ్లైఓవర్. ఈ ప్రాంతంలో ట్రాఫిక్ రద్దీని నియంత్రించేందుకు తెలంగాణ ప్రభుత్వం ఆధ్వర్యంలో 29 కోట్ల రూపాయలతో ఈ ఫ్లైఓవర్ నిర్మించబడింది. గతంలో ఈ ప్రాంతంలో   2021 ఆగస్టు 10న బైరామల్‌గూడ ఫ్లైఓవర్ లెవల్ 1 (కుడివైపు) ఫ్లైఓవర్ ప్రారంభించబడింది.

## ప్రారంభం
2022 మార్చి 16న తెలంగాణ రాష్ట్ర పురపాలక, పట్టణాభివృద్ది, ఐటీ, పరిశ్రమల శాఖ మంత్రి కె.టి. రామారావు ఈ ఫ్లైఓవర్ను ప్రారంభించాడు. ఈ కార్యక్రమంలో రాష్ట్ర విద్యాశాఖామంత్రి సబితా ఇంద్రారెడ్డి, ఎల్బీనగర్ ఎమ్మెల్యే దేవిరెడ్డి సుధీర్‌రెడ్డి, హైదరాబాదు నగర మేయర్ గద్వాల విజయలక్ష్మీ, డిప్యూటీ మేయర్ మోతె శ్రీలత రెడ్డి, ఎమ్మెల్సీ ఎగ్గే మల్లేశం, మున్సిపాలిటీల చైర్మన్లు, కార్పోరేటర్లు తదితరులు పాల్గొన్నారు.

## నిర్మాణ వివరాలు
శంషాబాద్లోని రాజీవ్ గాంధీ అంతర్జాతీయ విమానాశ్రయం నుంచి ఆరాంఘర్, మిధాని మీదుగా వచ్చే ట్రాఫిక్ ట్రాఫిక్ నియంత్రణకు, నివారణకు 29 కోట్ల రూపాయలతో 780 మీటర్ల పొడవు, 400 మీటర్ల డక్ పోర్షన్, 380 ఆర్.ఈ వాల్, 12.50 మీటర్ల వెడల్పుతో మూడు లైన్లతో ఫ్లైఓవర్ నిర్మాణం జరిగింది.

## మూలాలు

వర్గం:రంగారెడ్డి జిల్లా
వర్గం:హైదరాబాదు రవాణా
వర్గం:తెలంగాణ రహదారులు
వర్గం:తెలంగాణ ప్రభుత్వ నిర్మాణాలు
వర్గం:హైదరాబాదులోని ఫ్లైఓవర్లు
జేమ్స్ (2022 సినిమా)

**జేమ్స్** 2022లో విడుదలైన యాక్షన్ ఎంటర్‏టైనర్‏ సినిమా. కిషోర్ ప్రొడక్షన్స్ బ్యానర్‌పై కిషోర్ పత్తికొండ నిర్మించిన ఈ సినిమాకు చేతన్ కుమర్ దర్శకత్వం వహించాడు. పునీత్ రాజ్‍కుమార్, శ్రీకాంత్, శరత్ కుమార్, ప్రియ ఆనంద్ ప్రధాన పాత్రల్లో నటించిన ఈ సినిమా 2022 ఫిబ్రవరి 11న విడుదల చేసి, ఈ సినిమా కన్నడ, తెలుగు, హిందీ, తమిళ, మలయాళ భాషల్లో మార్చి 17న విడుదలైంది.
## నటీనటులు

*పునీత్ రాజ్‍కుమార్
*శ్రీకాంత్
*శరత్ కుమార్
*ప్రియ ఆనంద్
*అను ప్రభాకర్ 
*హరీశ్ పేరడీ 
* జాన్ కొక్కెన్
*తిలక్ శేఖర్ 
*ముకేశ్ రిషి 
*ఆదిత్య మీనన్ 
* మధుసూదన్ రావు  
*రంగాయన రఘు 
*అవినాష్ 
* మోహన్ జునేజా
* సాధు కోకిల 
*చిక్కన్న
*సూచేంద్ర ప్రసాద్ 
*షైన్ శెట్టి 
*కేతన్ కరణ్డే 
*ప్రసన్న బంగిన 
*వజ్రగిరి 

## సాంకేతిక నిపుణులు
*బ్యానర్:   కిషోర్ ప్రొడక్షన్స్
*నిర్మాత:   కిషోర్ పత్తికొండ 
*కథ, స్క్రీన్‌ప్లే, దర్శకత్వం: చేతన్ కుమర్  
*సంగీతం:  చరణ్ రాజ్ 
*సినిమాటోగ్రఫీ: స్వామి  జె గౌడ     
*ఆర్ట్ డైరెక్టర్ : రవి సంటేహైక్లు   
*కోరియోగ్రాపర్స్ : ఏ. హర్ష , శేఖర్ మాస్టర్, మోహన్ & భువన్  
*ఎడిటర్ : దీపు ఎస్.కుమార్
## మూలాలు

వర్గం:2022 తెలుగు సినిమాలు
వర్గం:శ్రీకాంత్ నటించిన సినిమాలు
వర్గం:పునీత్ రాజ్‍కుమార్ నటించిన సినిమాలు
శ్రీసిటీ

**శ్రీసిటీ** లేదా **సత్యవేడు రిజర్వ్ ఇన్‌ఫ్రా సిటీ** (Satyavedu Reserve Infracity Pvt. Ltd) ఆంధ్రప్రదేశ్ లో 16 వ జాతీయ రహదారి పక్కనే ఉన్న పారిశ్రామిక వాడ. ఇది తిరుపతి జిల్లాలో విస్తరించి ఉంది.

## భౌగోళికం
ఇది 13°29'50" & 13°34'40" ఉత్తర అక్షాంశాలు, 79°57'30" & 80°02'50" తూర్పు రేఖాంశాల మధ్య, సగటున 20 మీటర్ల ఎత్తులో ఉంది. MSL (66&nbsp;ft) ఆంధ్రప్రదేశ్‌లోని తిరుపతి జిల్లాలో కొన్ని ప్రాంతాలలో వ్యాపించివుంది. ఇది స్వర్ణ చతుర్భుజంలో భాగమైన NH 5 పక్కన ఉంది. తడకు ఉత్తరాన కరిపేటి కాలవ పులికాట్ సరస్సును చేరే మార్గంలో శ్రీ సిటీ గుండా ప్రవహిస్తుంది. పశ్చిమ సరిహద్దులో అటవీ ప్రాంతం ఉంది. కృష్ణా నది నీటిని చెన్నైకి తీసుకువెళ్లే తెలుగు గంగ ప్రాజెక్ట్ శ్రీ సిటీ పశ్చిమ సరిహద్దులోవుంది.

## ప్రత్యేక ఆర్థిక మండలి

ఈ ప్రాంతం పారిశ్రామికం, జనావాసాలు, విద్యా సంస్థలు, వ్యాపార సంస్థలు, వినోద రంగాల కోసం విభజించబడి ఉంది. సమీకృత పట్టణంలో పారిశ్రామిక, నివాస, విద్యా, వాణిజ్య, వినోద వలయాలున్నాయి. పారిశ్రామిక విభాగంలోని ప్రత్యేక ఆర్థిక మండలి (SEZ)లో ఎగుమతి కోసం ఉద్దేశించిన పరిశ్రమలకు, దేశీయ ఉత్పత్తులకు వేర్వేరు ఉపవలయాలున్నాయి. ఈ వ్యవస్థ ఉత్పత్తి, సేవలు, వాణిజ్య రంగాలలోని బహళదేశీ సంస్థలకు అనువుగా వుంటుంది.

ప్రత్యేక ఆర్థిక మండలిని సింగపూరుకు చెందిన జురాంగ్ కన్సల్టంట్స్ అనే సంస్థ రూపకల్పన చేసింది. భవిష్యత్తు అవసరాలకు అనుగుణంగా ఇది రూపకల్పన చేశారు. దీనిని ఆంధ్రప్రదేశ్ వ్యాపార అవస్థాపన సంస్థ (Andhra Pradesh Industrial Infrastructure Corporation (APIIC)), పారిశ్రామిక ప్రాధికార స్థానిక సంస్థ నిర్వహణలో సహాయపడతాయి. భారత వ్యాపార, పారిశ్రమల మంత్రిత్వశాఖ నియమించిన కమీషనర్ కు ఈ ప్రాంత నిర్వహణ బాధ్యత వుంటుంది. 
### సంస్థలు
* క్రియా విశ్వవిద్యాలయం
* శంకర నేత్రాలయా
* ఇన్‌స్టిట్యూట్ ఫర్ ఫైనాన్షియల్ మేనేజ్మెంట్ అండ్ రీసర్చ్ IFMR (India)
* ఇండియన్ ఇన్‌స్టిట్యూట్ ఆఫ్ ఇన్ఫర్మేషన్ టెక్నాలజీ, శ్రీసిటీ
* చిన్మయా విద్యాలయా 

## రవాణా సౌకర్యాలు

భారత జాతీయ రహదారి 16 మార్గం ఈ ప్రాంతానికి దగ్గరలో ఉంది. సమీపంలో ఉన్న రైల్వే స్టేషన్లు తడ, ఆరంబాకంలో ఉన్నాయి. ఇక్కడికి సమీప విమానాశ్రయాలు చెన్నై అంతర్జాతీయ విమానాశ్రయం (86 కి.మీ), తిరుపతి విమానాశ్రయం (82 కి.మీ). దీనికి దగ్గరల్లో ఉన్న ఓడరేవులు చెన్నై, ఎన్నూరులో ఉన్నాయి. దీనికి ఉత్తరంగా 100 కి.మీ దూరంలో కృష్ణపట్నం ఓడరేవు కూడా ఉంది.

## ఇది కూడ చూడు

* సతీష్ ధావన్ స్పేస్ సెంటర్

## బాహ్య లింకులు

* శ్రీసిటీ వెబ్‌సైట్
* భారతదేశంలో ప్రత్యేక ఆర్థిక మండలాలు
## మూలాలు

వర్గం:ఆంధ్రప్రదేశ్ ఆర్థిక వ్యవస్థ
కియా

**కియా**  లేదా **కియా మోటార్స్ కార్పొరేషన్** దక్షిణ కొరియాకు చెందిన అంతర్జాతీయ వాహన నిర్మాణ సంస్థ. దీని ప్రధాన కార్యాలయం సియోల్ లో ఉంది. ఇది దక్షిణ కొరియాలో దీని మాతృ సంస్థ అయిన హ్యుందాయ్ మోటార్స్ తర్వాత రెండో అతిపెద్ద వాహన ఉత్పత్తి సంస్థ. 2015 డిసెంబరు నాటికి ఇందులో అత్యధిక మైనారిటీ వాటా (33.88%) హ్యుందాయ్ మోటార్స్ చేతిలో ఉంది.

కియా మోటార్స్  ప్రారంభించిన రెండు సంవత్సరాలలో  లాభాలతో నడుస్తుంది.   2020-21 ఆర్ధిక సంవత్సరానికి 1111 కోట్ల  పన్నులతదుపరి లాభంతో కంపెనీ ప్రపంచ మొత్తం ఆదాయంలో 5% భారత విభాగం ద్వారా పొందుతుంది. 2022 లో 300000 వాహానాలు ఉత్పత్తి చేయాలనే లక్ష్యం, మొత్తం కంపెనీ ప్రపంచ ఉత్పత్తిలో 10 శాతానికి చేరువవుతుంది.

## చరిత్ర
ఈ సంస్థ 1944 జూన్ 9 న  ప్రారంభమైంది. మొదట్లో క్యుంగ్‌సుంగ్ ప్రెసిషన్ ఇండస్ట్రీ అనే పేరుతో ఉక్కు గొట్టాలు, సైకిల్ విడిభాగాలు తయారు చేసేది. 1951 లో మొట్టమొదటిసారిగా దేశీయంగా తయారైన సైకిల్ తయారు చేసింది. 1952 లో ఈ సంస్థ పేరును కియా ఇండస్ట్రీస్ గా మార్చింది. తర్వాత 1957 లో హోండా లైసెన్సింగ్ సహాయంతో మోటార్ సైకిళ్ళను ఉత్పత్తి చేసింది. మజ్దా కంపెనీ సహాయంతో ట్రక్కులు (1962), కార్లు (1974) తయారు చేయడం మొదలు పెట్టింది.

1973 లో అన్ని హంగులు కలిగిన సోహరి ప్లాంట్ లో ఇంటిగ్రేటెడ్ మ్యానుఫాక్చరింగ్ యూనిట్ ఏర్పాటు చేసింది.

### హ్యుందాయ్ టేకోవర్
1997 లో ఆసియా ఆర్థిక సంక్షోభం కారణంగా కియా సంస్థ దివాలా తీసింది. 1998 లో హ్యుందాయ్ మోటార్స్ తో చేతులు కలిపి వారితో యాజమాన్యాన్ని పంచుకునేందుకు అంగీకరించింది. 1986 నుంచి కియా లో ఆసక్తి చూపిస్తూ వచ్చిన ఫోర్డ్ మోటార్ ను కాదని హ్యుందాయ్ సంస్థ 51 శాతం వాటాను దక్కించుకుంది.

## మూలాలు

వర్గం:అంతర్జాతీయ వ్యాపార సంస్థలు
వర్గం:1944 స్థాపితాలు
ది ఘోస్ట్

**ది ఘోస్ట్‌** యాక్షన్‌ స్పైథ్రిల్లర్‌ తెలుగు‏ సినిమా. శ్రీవెంకటేశ్వర ఎల్‌ఎల్‌పి, నార్త్‌స్టార్‌ ఎంటర్‌టైన్‌మెంట్‌ బ్యాన‌ర్స్‌పై నారాయణదాస్‌ నారంగ్‌, పుస్కూర్‌ రామ్మోహన్‌రావు, శరత్‌మరార్‌ నిర్మించిన ఈ సినిమాకు ప్రవీణ్ సత్తారు దర్శకత్వం వహించాడు. నాగార్జున, కాజల్ అగర్వాల్, గుల్‌పనాగ్‌, అనిఖా సురేంద్రన్‌ ప్రధాన పాత్రల్లో నటించిన,ఈ సినిమా 2022 అక్టోబర్ 5న థియేటర్లో విడుదలకాగా, 2022 నవంబర్ 3న నెట్‌ఫ్లిక్స్ ఓటీటీలో విడుదలైంది.    
## నటీనటులు
*నాగార్జున
* సోనాల్ చౌహాన్
*గుల్‌పనాగ్‌ 
*అనిఖా సురేంద్రన్
*మనీష్ చౌదరి
*రవి వర్మ
*శ్రీకాంత్ అయ్యంగర్
*బిలాల్ హుస్సేయిన్
*సిమ్మి ఘోషల్ 
*వైష్ణవి గణత్ర
*జయప్రకాశ్  
*కాజల్ అగర్వాల్ ( ప్రెగ్నేన్సీ కార‌ణంగా ప్రాజెక్టు నుంచి త‌ప్పుకుంది.)

## సాంకేతిక నిపుణులు
*బ్యానర్లు: శ్రీవెంకటేశ్వర ఎల్‌ఎల్‌పినార్త్‌స్టార్‌ ఎంటర్‌టైన్‌మెంట్‌ 
*నిర్మాతలు:  నారాయణదాస్‌ నారంగ్‌పుస్కూర్‌ రామ్మోహన్‌రావుశరత్‌మరార్‌
*కథ, స్క్రీన్‌ప్లే, దర్శకత్వం: ప్రవీణ్ సత్తారు 
*సంగీతం: 
*సినిమాటోగ్రఫీ: ముఖేష్‌ జి
*ఫైట్స్:  రాబిన్‌ సుబ్బు, నభా మాస్టర్‌

## మూలాలు
6. Lyricss.co.in (09 October 2021). " ది ఘోస్ట్ మూవీలోని నీలి నిలీ సంద్రం.. నింగిలోని మేఘం.." Retrived 09 October 2022
వర్గం:2022 తెలుగు సినిమాలు
వర్గం:కాజల్ అగర్వాల్ నటించిన సినిమాలు
మాచ‌ర్ల నియోజ‌క‌వ‌ర్గం (సినిమా)

thumb|#WPWPTE
**మాచ‌ర్ల నియోజ‌క‌వ‌ర్గం** తెలుగులో రూపొందుతున్న యాక్షన్ ఎంటర్‌టైనర్‌ సినిమా. శ్రేష్ట్ మూవీస్ బ్యానర్‌పై సుధాకర్ రెడ్డి, నిఖిత రెడ్డి నిర్మించిన ఈ సినిమాకు ఎం.ఎస్‌.రాజశేఖర్‌ రెడ్డి దర్శకత్వం వహించాడు. నితిన్, కృతిశెట్టి ప్రధాన పాత్రల్లో నటించిన నటించిన ఈ సినిమా 2022 ఆగష్టు 12న విడుదలై ,   డిసెంబర్ 9న జీ5 ఓటీటీలో విడుదల కానుంది.
## కథ
రాజప్ప(సముద్రఖని) తండ్రి చనిపోగానే అతనికి సీటు ఇవ్వడానికి అధిష్టానం వెనకడుగు వేస్తే అధిష్టానం సీట్ ఇచ్చి పోటీ చేయించిన వ్యక్తిని చంపి రాజప్ప మాచర్ల నియోజకవర్గం ఎమ్మెల్యేగా ఎన్నికై, ఆ తరువాత 30 ఏళ్లుగా ఎన్నికలు జరగనివ్వకుండా మాచర్ల ఎమ్మెల్యేగా ఏకగ్రీవంగా ఎన్నికవుతుంతాడు. ఈ సమయంలో సివిల్స్ రాసి పోస్టింగ్ కోసం ఎదురుచూస్తున్న సిద్దార్థ్ రెడ్డి (నితిన్) ప్రేమించిన అమ్మాయి స్వాతి (కృతి శెట్టి) కోసం   మాచర్ల వెళతాడు. మాచర్లలో నిధి(కేథరిన్) చేసిన పనికి అదే జిల్లాకు కలెక్టర్ అవుతాడు. జిల్లా కలెక్టరుగా ఛార్జ్ తీసుకున్న తర్వాత  30 ఏళ్ల నుంచి ఎన్నికలే లేకుండా ఏకగ్రీవం అవుతుందనే విషయం తెలుసుకుని ఎన్నికలు జరిపేందుకు నిలబడతాడు. మాచర్లలో ఎన్నికలు నిర్వహించాలని అతను చేసిన ప్రయత్నాలు ఏమయ్యాయి? ఈ క్రమంలో అతడు ఎలాంటి పరిణామాలను ఎదురుకున్నాడు అనేదే మిగతా సినిమా కథ.

## నటీనటులు
*నితిన్ 
*కృతిశెట్టి
*కేథ‌రిన్ థ్రెసా
* ఊర్వశీ రౌటేలా
*సముద్రఖని
*రాజేంద్ర ప్రసాద్
*వెన్నెల కిశోర్
*మురళీ శర్మ
*జయప్రకాశ్
*ఇంద్రజ
*శుభలేఖ సుధాకర్
*బ్రహ్మాజీ
*అంజలి - "రా రా రెడ్డి " పాటలో

## పాటల జాబితా
*
*అదిరిందే , సంజీత్ హెగ్డే , రచన: కృష్ణకాంత్
*పోరీ సూపరో , రాహుల్ సింప్లీ గంజ్, గీతా మాధురి, రచన: కృష్ణ కాంత్
*చిల్ మారో , నాకెష్ అజీజ్ , సంజన కొలమంజి , రచన: కృష్ణ చైతన్య.
*రా రా రెడ్డి ఐయాం రెడీ , లిప్సికా , రచన: కాసర్ల శ్యామ్ , కులశేఖర్.

## సాంకేతిక నిపుణులు
*బ్యానర్లు:  శ్రేష్ట్ మూవీస్
*సమర్పణ: రాజ్‌కుమార్‌ ఆకెళ్ల
*నిర్మాతలు: సుధాకర్ రెడ్డి, నిఖిత రెడ్డి  
*కథ, స్క్రీన్‌ప్లే, దర్శకత్వం:  ఎం.ఎస్‌.రాజశేఖర్‌ రెడ్డి
*సంగీతం: మహతి స్వరసాగర్‌
*సినిమాటోగ్రఫీ:  ప్రసాద్‌ మూరెళ్ల  
*ఆర్ట్‌: సాహి సురేష్‌ 
*మాటలు: మామిడాల తిరుపతి
*ఫైట్స్: అనల్ అరసు
* కొరియోగ్రఫీ: జానీ మాస్టర్

## మూలాలు

వర్గం:2022 తెలుగు సినిమాలు
నేను కేర్ ఆఫ్ నువ్వు

**నేను కేరాఫ్ నువ్వు** 2020లో విడుదలైన తెలుగు సినిమా. ఆగాపే అకాడమీ బ్యానర్‌పై అతుల, శేషిరెడ్డి, పోలీస్‌ వెంకటరెడ్డి, శరద్‌ మిశ్రా నిర్మించిన ఈ సినిమాకు సాగారెడ్డి తుమ్మ దర్శకత్వం వహించాడు. రతన్‌ కిషోర్, సన్యాసిన్హా, సాగారెడ్డి, సత్య, ధన, గౌతంరాజు ప్రధాన పాత్రల్లో నటించిన ఈ సినిమా 2020 ఫిబ్రవరి 14న విడుదలైంది.

## నటీనటులు
*రతన్‌ కిషోర్
*సన్యాసిన్హా
*సాగారెడ్డి
*సత్య
*ధన
*గౌతంరాజు 
## సాంకేతిక నిపుణులు
*బ్యానర్: ఆగాపే అకాడమీ  
*నిర్మాతలు: అతుల, శేషిరెడ్డి, పోలీస్‌ వెంకటరెడ్డి, శరద్‌ మిశ్రా 
*కథ, స్క్రీన్‌ప్లే, దర్శకత్వం: సాగారెడ్డి తుమ్మ   
*సంగీతం:  ఎన్‌.ఆర్‌.రఘునందన్‌ 
*సినిమాటోగ్రఫీ:   జి.కృష్ణ ప్రసాద్
*పాటలు: ప్రణవం
*ఆర్ట్: పి.ఎస్.వర్మ
*యాక్షన్: షొలిన్ మల్లేష్
*కొరియోగ్రాఫర్: నరేష్

## మూలాలు

## బయటి లింకులు
* 

వర్గం:2020 తెలుగు సినిమాలు
టైగర్ ష్రాఫ్

జై హేమంత్ "టైగర్" ష్రాఫ్ (జననం 1990 మార్చి 2) హిందీ చిత్రాలలో చేసిన కృషికి ప్రసిద్ధి చెందిన భారతీయ నటుడు, మార్షల్ ఆర్టిస్ట్, నృత్యకారుడు. ఇతని తల్లిదండ్రులు నటుడు జాకీ ష్రాఫ్ నిర్మాత అయేషా కత్త్. *[[హీరోపంటి|శ్రీనగర్]]*. అనే పేరుగల శృంగారభరితం యాక్షన్ చిత్రంతో 2014 సంవత్సరంలో తెరంగేట్రం చేశాడు.

అతను వాణిజ్యపరంగా విజయవంతమైన బాఘీ యాక్షన్ ఫ్రాంచైజీ, *[[హీరోపంటి|హీరోపంతి]]* (2014), *వార్* ( *2019* ), హీరోపంతీ 2 (2022), బడే మియాన్ చోటే మియాన్ (2024) సినిమాలలో బాగా పేరు పొందాడు. భారతదేశంలో అత్యధిక పారితోషికం పొందుతున్న నటులలో ఒకరైన టైగర్ ష్రాఫ్ 2018 నుండి ఫోర్బ్స్ ఇండియా  సెలబ్రిటీ 100 జాబితాలో చోటు దక్కించుకున్నాడు  **
## మూలాలు
వజ్రయానం

**వజ్రయానం** బౌద్ధ మతంలోని ఒక తాంత్రిక సాంప్రదాయం. ఈ సాంప్రదాయాలు బౌద్ధమతంలో కొన్ని ప్రత్యేకమైన పరంపరల ద్వారా తరతరాలకు అందించబడుతూ వచ్చాయి. ఇది మధ్యయుగపు భారతదేశంలో అభివృద్ధి చెంది టిబెట్, తూర్పు ఆసియా, మంగోలియా, ఇంకా ఇతర హిమలయా దేశాలకు పాకింది. దీనికి సంబంధించిన గ్రంథాలను బౌద్ధ తంత్రాలు అంటారు. ఇందులో కొన్ని ప్రత్యేకమైన మంత్ర సాధనలు, ముద్రలు మొదలైనవి ఉంటాయి.

వజ్రయాన ధార్మిక గ్రంథాల ప్రకారం ఇది జ్ఞానోదయానికి ఒక మార్గం (యానం). మిగతా రెండు శ్రావకయానం (హీనయానం), మహాయానం (పారమితయానం).

## మూలాలు

## ఆధార గ్రంథాలు

* 
* 
* 
* 
* 
* 
* 
* 
* 
* 
*  Translated by the Padmakara Translation Group. With a foreword by the Dalai Lama.
* 
* 
* 
* 
* 
* 
* 
* 

వర్గం:బౌద్ధ మతము
భైరవి దేవాలయం (అసోం)

**భైరవి దేవాలయం** భారతదేశంలోని అసోంలోని సోనిత్‌పూర్ జిల్లా, తేజ్‌పూర్ శివార్లలో ఉంది.

## చరిత్ర

దుర్గా దేవి రూపమైన భైరవి దేవిని ఇక్కడ పూజిస్తారు. ఇది అసోంలోని ప్రధాన శక్తి పీఠం. ఆలయ స్థలం స్థానికంగా *భైరబీ* దేవాలయం అని పిలుస్తారు. పురాణాల ప్రకారం, ఉష (బలవంతుడైన అసుర రాజు బాణాసురుడి కుమార్తె) అమ్మవారి పూజ కోసం క్రమం తప్పకుండా ఇక్కడకు వస్తుండేది.  ఇక్కడి నుండి సుమారు రెండు కిలోమీటర్ల దూరంలో బాముని కొండలు ఉన్నాయి. ఆలయ నిర్మాణంలో ఉపయోగించిన రాతిశిల్పాలపై ఉన్న శిల్పకళ 9వ శతాబ్దానికి చెందింది. 400 ఏళ్లనాటి భైరబీ ఆలయం కొద్దిగా వంగింది, భూకంపాల కారణంగా స్తంభాలు, పైకప్పు వంటి నిర్మాణాలు దెబ్బతిన్నాయి. భూకంపం తరువాత, వేడుకలు లేదా రోజువారీ పూజలు నిలిచిపోయాయి. 

## మూలాలు


వర్గం:దేవాలయాలు
వర్గం:అస్సాం లోని హిందూ దేవాలయాలు
వర్గం:శక్తి పీఠాలు
వర్గం:శక్తి ఆలయాలు
రాణి కర్ణావతి

**రాణి కర్ణావతిని రాణి కర్మవతి** **అని** కూడా పిలుస్తారు (మ: 1534 మార్చి 8), భారతదేశం లోని బుంది యువరాణి, తాత్కాలిక పాలకురాలు. మేవార్ రాజ్య రాజధాని చిత్తోర్‌గఢ్‌కు చెందిన రాణా సంగతో ఆమె వివాహం జరిగింది. ఆమె రాణా విక్రమాదిత్య, రాణా ఉదయ్ సింగ్ తర్వాతి ఇద్దరు రానాలకు తల్లి. పురాణ మహారాణా ప్రతాప్  అమ్మమ్మ. ఆమె 1527 నుండి 1533 వరకు తన కొడుకు మైనారిటీ సమయంలో రీజెంట్‌గా పనిచేసింది. ఆమె తన భర్త వలె పరాక్రమవంతురాలు. చిత్తోర్‌ను అనివార్యంగా గుజరాత్‌కు చెందిన బహదూర్ షా నేతృత్వంలోని గుజరాత్ సైన్యం చేతిలో పడే వరకు కొద్దిపాటి సైనికులతో పోరాడింది. ఆమె పారిపోవడానికి నిరాకరించింది. తన గౌరవాన్ని కాపాడుకోవడానికి జౌహర్ చేసింది.

## జీవిత విశేషాలు
1526 ఎడి లో బాబర్ ఢిల్లీ సింహాసనాన్ని స్వాధీనం చేసుకున్న తర్వాత, రాణా సంగ్రామ్ సింగ్ లేదా మేవార్ యొక్క రాణా సంగ ఢిల్లీ సింహాసనాన్ని స్వాధీనం చేసుకోవడానికి బాబర్‌కు వ్యతిరేకంగా రాజ్‌పుత్ రాజుల సమాఖ్యకు నాయకత్వం వహిస్తాడు. మొదట్లో రానా బయానా యుద్ధంలో బాబర్‌ను ఓడించడంలో విజయం సాధిస్తాడు కానీ ఖనువా యుద్ధంలో బాబర్ ఉన్నతమైన వ్యూహాలు, ఫిరంగులు, ఫిరంగిదళాల కారణంగా అతను ఓడిపోతాడు. తరువాత, బాబర్ పంపిన గూఢచారులచే రాణా సంగ మీద విషప్రయోగం చేయబడింది .

రాణి కర్ణావతి తన పెద్ద కొడుకు విక్రమాదిత్య బలహీన పాలకుడి పేరు మీద రాజ్యం చేపట్టింది. ఈలోగా, మేవార్‌పై గుజరాత్‌కు చెందిన బహదూర్ షా రెండవసారి దాడి చేశాడు, అతని చేతిలో విక్రమాదిత్య  ఓటమి పాలయ్యాడు. ఇది రాణికి చాలా ఆందోళన కలిగించింది.

విరోధులైన ప్రభువులు విక్రమాదిత్య కోసం పోరాడటానికి సిద్ధంగా లేరు. ఆసన్న యుద్ధం సిసోడియాస్ చరిత్రలో మరొక మచ్చగా మారింది. రాణి కర్ణావతి సిసోడియాల గౌరవం కోసం ముందుకు రావాలని ప్రభువులకు రాసింది. విక్రమాదిత్య కోసం కాకపోతే మేవార్ కోసం పోరాడమని ప్రభువులను ఒప్పించింది. వారి ఏకైక షరతు విక్రమాదిత్య, ఉదయ్ సింగ్ తమ వ్యక్తిగత భద్రత కోసం యుద్ధ సమయంలో బుందీకి వెళ్లాలి. రాణి మొఘల్ చక్రవర్తి హుమాయూన్‌కు రాఖీని కూడా పంపిందని, అతనిని సోదరుడుగా పిలిచి సహాయం కోరిందని కొన్ని ఆధునిక పురాణాలు చెబుతున్నాయి. ఆ విధంగా ఆమె పేరు రక్షా బంధన్ పండుగకు మరువలేని విధంగా ముడిపడి ఉంది. అయితే దీనిని సమకాలీన రచయితలెవరూ సమర్ధించలేదు. సతీష్ చంద్ర వంటి ఆధునిక చరిత్రకారులు దీనిని చారిత్రక వాస్తవంగా కాకుండా కల్పిత కథగా భావించారు. 

రాణి కర్ణావతి తన కుమారులను బుందీ వద్దకు పంపడానికి అంగీకరించింది. వారిని బాగా చూసుకోమని తన నమ్మకమైన పనిమనిషి పన్నా దాయికి చెప్పింది. పన్నా అయిష్టంగానే ఉన్నాడు, కానీ రాణి కోరికకు లొంగిపోయాడు. సిసోడియాలు ధైర్యసాహసాలతో పోరాడారు, కాని వారు సంఖ్యాబలం కంటే బహదూర్ షా సైన్యం ఎక్కువగా ఉన్నారు అందువలన వారు యుద్ధంలో ఓడిపోయారు.  బహదూర్ షా చిత్తోర్‌గఢ్‌లోకి ప్రవేశించి రెండవసారి దోచుకున్నాడు.

ఓటమి ఆసన్నమైందని గ్రహించిన కర్ణావతి ఆస్థానంలోని ఇతర ఉన్నత స్త్రీలు 1534 మార్చి 8 న జౌహర్ అని పిలిచే అగ్నిప్రమాదంలో సామూహిక ఆత్మహత్యకు పాల్పడ్డారు, పురుషులందరూ కుంకుమ బట్టలు ధరించి మృత్యువుతో పోరాడటానికి బయలుదేరారు. సాకాకు (ఆత్మయుద్ధం) పాల్పడ్డాడు. చిత్తోర్ లో ప్రదర్శించిన మూడు జౌహర్‌లలో రెండవది ఇది.   తరువాత, హుమాయున్ 1535లో మండును స్వాధీనం చేసుకోవడం ద్వారా గుజరాత్‌కు తిరిగి వెళ్ళేటప్పుడు బహదూర్ షా నుండి చిత్తోర్‌ను స్వాధీనం చేసుకున్నాడు.

## మూలాలు

## వెలుపలి లంకెలు

*మధ్యయుగ భారతదేశం: సుల్తానాత్ నుండి మొఘల్స్ వరకు భాగం - II
* స్టోన్స్ ఆఫ్ రాజ్‌పుత్ శౌర్యం *బిజినెస్ లైన్*, ది హిందూ, ఏప్రిల్ 10, 2000

వర్గం:చిత్తౌర్‌గఢ్ జిల్లా
వర్గం:చిత్తౌర్‌గఢ్ జిల్లా వ్యక్తులు
వర్గం:మేవార్ సంస్థానం
వర్గం:మేవార్ రాజవంశీయులు
వర్గం:భారతీయ యువరాణులు
జీరో విడ్త్ నాన్ జాయినర్

thumb|120x120px| ZWNJ కోసం ISO కీబోర్డులో ఉండే చిహ్నం
**జీరో-విడ్త్ నాన్-జాయినర్** (**ZWNJ**) అనేది కళ్ళకు కనిపించని, తెరపై ప్రింటవని క్యారెక్టరు. లిగేచర్‌లను (రెండు వేరు చిహ్నాలు కలిసి ఒకే కొత్త చిహ్నాన్ని చూపించేవి - తెలుగులో ఒత్తుల లాగా) ఉపయోగించే రాత వ్యవస్థలను కంప్యూటరీకరించేటపుడు దీన్ని ఉపయోగిస్తారు. ఒక అక్షరపు పొల్లు పక్కనే మరొక అక్షరాన్ని ఉంచినపుడు మొదటి దానికి రెండవ అక్షరం ఒత్తుగా మారడం తెలుగుకు సహజం. కానీ వాటి మధ్య **జీరో-విడ్త్ నాన్-జాయినరును** ఉంచినప్పుడు, వాటిని విడివిడిగా రెండు అక్షరాలుగా చూపిస్తుంది. రెండు అక్షరాల మధ్య స్పేస్ క్యారెక్టరును ఉంచినపుడు ఎలాంటి ప్రభావం కనిపిస్తుందో, అలాంటి ప్రభావమే **జీరో-విడ్త్ నాన్-జాయినరును** ఉంచినప్పుడూ కనిపిస్తుంది. అయితే ZWNJ వాడినపుడు ఆ రెండు అక్షరాలూ పక్కపక్కనే కనిపిస్తాయి.

## ZWNJ ప్రయోజనం
తెలుగు వంటి భారతీయ (ఇండిక్) లిపులలో, హల్లుతో లేదా ఆధారిత అచ్చుకు ముందు హల్లు తర్వాత ZWNJ ని చొప్పించడం వలన మొదటి దానికి రెండవ అక్షరం ఒత్తుగా మారకుండా నిరోధిస్తుంది: 

ఉదాహరణకు "హైదరాబాద్‌లో" అనే పదంలో ద్ అనే పొల్లు అక్షరం తరువాత  "లో" అనే అక్షరం వచ్చింది. ఈ రెండింటి మధ్య జీరో-విడ్త్ నాన్-జాయినరును వాడకపోతే  "హైదరాబాద్లో"  అని రాస్తుంది, అది వాడితే "హైదరాబాద్‌లో" అని రాస్తుంది. అలాగే "ఫైర్ఫాక్స్" అనే పదంలో ZWNJ వాడితే "ఫైర్‌ఫాక్స్" అని సరిగ్గా రాయవచ్చు. ఐన్‌స్టీన్ అనే మాటలో ZWNJ వాడనట్లైతే "ఐన్స్టీన్" అవుతుంది.

ZWNJ ను కన్నడం, బెంగాలీ, దేవనాగరి వంటి ఇతర లిపుల్లో కూడా వాడతారు. జర్మను, హీబ్రూ వంటి భాషల్లో కూడా ZWNJ ని వాడతారు.

## ZWNJ ను చేర్చడం ఎలా
వికీపీడియా:టైపింగు సహాయం పేజీలో చూపినట్లుగా, లిప్యంతరీకరణ పద్ధతిలో తెలుగులో రాస్తున్నట్లైతే + (క్యారట్) కీలను వాడి ZWNJ ను చేర్చవచ్చు. అయితే పొల్లు అక్షరం పక్కనే ఈ కీలను నొక్కినపుడు మాత్రమే ZWNJ చేరుతుంది. ఇతర సందర్భాల్లో ^ అనే సింబలు పడుతుంది.   

యాండ్రాయిడ్ మొబైళ్ళలో గూగుల్ కీబోర్డులో కింది పటంలో చూపిన విధంగా ZWNJ కీ ఉంంటుంది.    
none|thumb|365x365px|యండ్రాయిడ్ మొబైలు గూగుల్ కీబోర్డులో ZWNJ కీ స్థానాన్ని చూపించే తెరపట్టు

### విండోస్ ఇన్స్క్రిప్ట్
ZWNJ=
### లినక్స్  ఇన్స్క్రిప్ట్
(ibus, scim m17n-tables వాడేటప్పుడు)

ZWNJ=,

### తెలుగు వికీపీడియాలో
తెలుగు వికీపీడియాలో ZWNJ ను చేర్చడానికి, పైన చెప్పిన పద్ధతులతో పాటు  అనే మూసను కూడా వాడవచ్చు.

## ఇవి కూడా చూడండి
* కీ బోర్డు

## మూలాలు

వర్గం:కంప్యూటరులో తెలుగు
కాగజ్‌నగర్ రెవెన్యూ డివిజను

**కాగజ్‌నగర్‌ రెవెన్యూ డివిజను**, తెలంగాణ రాష్ట్రం, కొమంరం భీం జిల్లాలోని ఒక పరిపాలనా విభాగం. కొమరంభీం జిల్లాలోవున్న రెండు రెవెన్యూ డివిజన్లలో ఇది ఒకటి. ఈ డివిజను పరిపాలనలో 7 మండలాలు ఉన్నాయి. ఈ డివిజను ప్రధాన కార్యాలయం కాగజ్‌నగర్‌లో ఉంది. 2016, అక్టోబరు 11న రాష్ట్రంలోని జిల్లాల పునర్వ్యవస్థీకరణ ఆధారంగా రెవెన్యూ డివిజను పరిధి సవరించబడింది. ఈ రెవెన్యూ డివిజను ఆదిలాబాదు లోక్‌సభ నియోజకవర్గంలోని, సిర్పూర్ శాసనసభ నియోజకవర్గాల పరిధిలో భాగంగా ఉంది.

## వివరాలు
ఐఏఎస్ క్యాడర్‌లో సబ్ కలెక్టర్ లేదా డిప్యూటి కలెక్టర్ హోదాలో ఉన్న రెవెన్యూ డివిజనల్ అధికారి ఈ రెవెన్యూ విభాగానికి ఆఫీసర్ గా ఉంటాడు. తహశీల్దార్ కేడర్‌లోని అడ్మినిస్ట్రేటివ్ ఆఫీసర్ పరిపాలనలో సహాయం చేస్తాడు. కలెక్టరేట్‌, మండల రెవెన్యూ విభాగాల మధ్య అనుసంధానంగా ఈ డివిజను పరిపాలనా వ్యవహారాలలో పనిచేస్తుంటుంది.

## గణాంక వివరాలు
2011 భారత జనగణన గణాంకాల ప్రకారం ఈ రెవిన్యై డివిజన్ లో మొత్తం 3,40,967 జనాభా ఉంది.

## పరిపాలన
కాగజ్‌నగర్ డివిజనులోని మండలాలు:

## మూలాలు

వర్గం:కొమరంభీం జిల్లా
వర్గం:కొమరంభీం జిల్లా రెవెన్యూ డివిజన్లు
వర్గం:2016లో ఏర్పడిన తెలంగాణ రెవెన్యూ డివిజన్లు
దినేష్ త్రివేది

**దినేష్ త్రివేది** పశ్చిమ బెంగాల్‌ రాష్ట్రానికి చెందిన రాజకీయ నాయకుడు. ఆయన యూపీఏ హయాంలో మన్మోహన్ సింగ్ మంత్రివర్గంలో రైల్వేశాఖ మంత్రిగా పని చేశాడు.
## జననం, విద్యాభాస్యం
దినేష్ త్రివేది 1950 జూన్ 4న హీరాలాల్ త్రివేది, ఉర్మిలాబెన్ దంపతులకు న్యూఢిల్లీలో జన్మించాడు. ఆయన 1974లో ఆస్టిన్ యూనివర్సిటీ నుండి ఎంబీఏ పూర్తి చేశాడు. దినేష్ త్రివేది అనంతరం చికాగోలోని డెటెక్స్ కంపెనీలో రెండేళ్ల‌పాటు ప‌ని చేసి భారతదేశానికి తిరిగి వచ్చి ఒక లాజిస్టిక్స్ కంపెనీ లీ అండ్ మురిహెడ్‌లో ప‌ని చేసి 1984లో  ఉద్యోగానికి రాజీనామా చేశాడు.

## రాజకీయ జీవితం
దినేష్ త్రివేది 80వ ద‌శ‌కంలో కాంగ్రెస్‌ పార్టీ ద్వారా రాజకీయాల్లోకి వచ్చి, 90వ ద‌శ‌కంలో జ‌న‌తాద‌ళ్ పార్టీలో చేరి ఆ పార్టీ తరపున గుజరాత్ నుండి రాజ్యసభకు ఎన్నికై  1990 నుండి  1996 వరకు ఎంపీగా పని చేశాడు. ఆయన 1998లో తృణ‌మూల్ కాంగ్రెస్ పార్టీలో చేరాడు. ఆయన 2009లో జరిగిన పార్లమెంట్ ఎన్నికల్లో బారక్‌పూర్ నియోజ‌క‌వ‌ర్గం నుంచి తృణ‌మూల్ అభ్య‌ర్థిగా పోటీ గెలిచి తొలిసారి లోక్‌స‌భ‌ సభ్యుడిగా ఎన్నికయ్యాడు. ఆయన అనంతరం 22 మే 2009 నుండి 13 జులై 2011 వరకు కేంద్ర ఆరోగ్య శాఖ సహాయమంత్రిగా, 13 జులై 2011 నుండి 18 మార్చి 2012 వరకు కేంద్ర రైల్వే శాఖ మంత్రిగా పని చేశాడు. దినేష్ త్రివేది  2014లో జరిగిన పార్లమెంట్ ఎన్నికల్లో బ‌రాక్‌పూర్ నుండి రెండొవసారి  లోక్‌స‌భ‌ సభ్యుడిగా ఎన్నికయ్యాడు. ఆయన 2017లో ఆర్థిక స్టాండింగ్ క‌మిటీలో స‌భ్యుడిగా ప‌ని చేశాడు.

దినేష్ త్రివేది 2019లో జరిగిన పార్లమెంట్ ఎన్నికల్లో బ‌రాక్‌పూర్ నుండి పోటీ చేసి ఓడిపోయాడు, ఆయనను 3 ఏప్రిల్ 2020న తృణమూల్‌ కాంగ్రెస్‌ తరపున రాజ్య‌స‌భ‌కు ఎన్నికయ్యాడు. దినేష్ త్రివేది 2021 ఫిబ్రవరి 12న రాజ్య‌స‌భ‌ సభ్యత్వానికి రాజీనామా చేసి,  మార్చి 7న భారతీయ జనతా పార్టీలో చేరాడు.

## మూలాలు

వర్గం:1950 జననాలు
వర్గం:పశ్చిమ బెంగాల్ వ్యక్తులు
మిస్ వరల్డ్

**మిస్ వరల్డ్** (ఆంగ్లం: Miss World) అత్యంత పురాతనమైన అంతర్జాతీయ అందాల పోటీ. ఇది యునైటెడ్ కింగ్‌డమ్‌లో 1951లో ఎరిక్ మోర్లీచే ప్రారంభించబడింది. 2000లో అతను మరణించిన తరువాత అతని భార్య జూలియా మోర్లీ ఈ పోటీలకు సహ-అధ్యక్షురాలుగా ఉన్నారు. మిస్ యూనివర్స్, మిస్ ఇంటర్నేషనల్, మిస్ ఎర్త్‌లతో పాటు, ఈ పోటీ బిగ్ ఫోర్ అంతర్జాతీయ అందాల పోటీలలో ఒకటి.

## మిస్ వరల్డ్ 2021
ఇది మిస్ వరల్డ్ పోటీల 70వ ఎడిషన్. ప్రస్తుత ప్రపంచ సుందరి పోలాండ్‌కు చెందిన కరోలినా బిలావ్స్కా(Karolina Bielawska), ఆమె 2022 మార్చి 16న ప్యూర్టో రికోలోని శాన్ జువాన్‌లో జమైకాకు చెందిన టోని-ఆన్ సింగ్ చేత పట్టాభిషేకం చేయబడింది. ప్రపంచ సుందరి గెలుచుకున్న రెండవ పోలిష్ ఆమె.

23 ఏళ్ళ కరోలినా ప్రస్తుతం మేనేజ్‌మెంట్‌లో మాస్టర్స్ డిగ్రీ చదువుతోంది. తాను పీహెచ్‌డీ చదవాలని భావిస్తున్నట్లు తెలిపింది. కరోలినా మోడల్‌గా కూడా పనిచేస్తోంది. ప్రపంచ సుందరిగా ఎంపికైన కరోలినాకు స్విమ్మింగ్, స్కూబా డైవింగ్, టెన్నిస్, బ్యాడ్మింటన్ ఆడటం అంటే ఎంతో ఇష్టమట.

## విజేతలు
# 1966: రీటా ఫారియా
# 1994: ఐశ్వర్య రాయ్
# 1997: డయానా హేడెన్
# 1999: యుక్తా ముఖీ
# 2000: ప్రియాంక చోప్రా
# 2002: అజ్రా అకిన్
# 2003: రోసన్నా డేవిసన్
# 2013: మెగాన్ యంగ్
# 2017: మానుషి చిల్లర్
# 2023: క్రిస్టినా పిస్కోవా

## ఇవి కూడా చూడండి

* మిస్ వరల్డ్ 2025

## మూలాలు


వర్గం:అంతర్జాతీయ అందాల పోటీలు
వర్గం:పునరావృత సంఘటనలు 1951లో స్థాపించబడ్డాయి
వర్గం:ఇంగ్లండ్‌లోని 1951 స్థాపనలు
వర్గం:అందాల పోటీలు
పంకజ్ సింగ్

**పంక‌జ్ సింగ్‌** ఉత్తర ప్రదేశ్ రాష్ట్రానికి చెందిన రాజకీయ నాయకుడు. ఆయన నోయిడా అసెంబ్లీ నియోజకవర్గం నుండి వరుసగా రెండుసార్లు ఎమ్మెల్యేగా గెలిచాడు.
## రాజకీయ జీవితం
పంకజ్ సింగ్ తన తండ్రి అడుగుజాడల్లో భారతీయ జనతా పార్టీ ద్వారా రాజకీయాల్లోకి వచ్చి బీజేపీలో వివిధ హోదాల్లో పనిచేశాడు. ఆయన యూపీ బీజేపీ ప్రధాన కార్యదర్శిగా ఉన్న సమయంలో 2017లో జరిగిన అసెంబ్లీ ఎన్నికల్లో నోయిడా నుండి పోటీ చేసి లక్షకు పైగా మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 2022లో జరిగిన ఉత్తరప్రదేశ్ శాసనసభ ఎన్నికల్లో నోయిడా నుండి పోటీ చేసి 1,81,513 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు.

## మూలాలు

వర్గం:1978 జననాలు
నోయిడా శాసనసభ నియోజకవర్గం

**నోయిడా శాసనసభ నియోజకవర్గం** ఉత్తర ప్రదేశ్ రాష్ట్రంలోని నియోజకవర్గాలలో ఒకటి. ఈ నియోజకవర్గం గౌతమ బుద్ద నగర్ జిల్లా, గౌతమ్ బుద్ధ నగర్ లోక్‌సభ నియోజకవర్గం పరిధిలోని ఐదు శాసనసభ నియోజకవర్గాల్లో ఒకటి.
## సససభ్యుల జాబితా

## ఎన్నికల ఫలితాలు
### 2022

 
 

 

 

### 2017

## మూలాలు

## వెలుపలి లంకెలు

వర్గం:ఉత్తర ప్రదేశ్ శాసనసభ నియోజకవర్గాలు
ఉత్తమ పార్లమెంటేరియన్ అవార్డు

**ఉత్తమ పార్లమెంటేరియన్‌ అవార్డు** ఎంపిల పనితీరును అధ్యయనం చేసి వారికీ  గుర్తింపుగా ఇండియన్ పార్లమెంటరీ గ్రూప్ అందించే అవార్డు. ఈ అవార్డును 1993లో అప్పటి 
లోక్‌సభ స్పీకర్‌గా శివరాజ్ పాటిల్ స్థాపించాడు.

## అవార్డు గ్రహీతలు

## మూలాలు

వర్గం:1995 స్థాపితాలు
వర్గం:ఉత్తమ పార్లమెంటేరియన్ అవార్డు గ్రహీతలు
కియా ఇండియా

**కియా ఇండియా ప్రైవేట్ లిమిటెడ్** భారతదేశంలో  కియా  ఉపవిభాగం. దీనిని 2017 మే 19 న ప్రారంభించారు. ఆంధ్రప్రదేశ్ కు చెందిన అనంతపురంలో దీని ప్రధాన కార్యాలయం ఉంది. దీని విస్తీర్ణం సుమారు 536 ఎకరాలు. 2019 జనవరిలో ప్రయోగాత్మకంగా ఉత్పత్తి ప్రారంభించిన ఈ సంస్థ 2019 జూలై 31 నాటికి మొదటగా కియా సెల్టోస్ మోడల్ ను ఆవిష్కరించింది. సుమారు 2 బిలియన్ డాలర్ల విలువ కలిగిన ఈ ప్లాంటు ఏడాదికి సుమారు 3 లక్షల వాహనాలు ఉత్పత్తి చేయగలదు.

## చరిత్ర
ఆంధ్రప్రదేశ్ విభజన తర్వాత కొత్త రాష్ట్రానికి మొదటి ముఖ్యమంత్రి అయిన నారా చంద్రబాబునాయుడు హయాంలో ఈ సంస్థకు ప్రాథమిక సౌకర్యాలు, ప్రోత్సాహకాలు ఇచ్చాడు. ఈ సంస్థ తర్వాత వాహన విడిభాగాల సంస్థలను కూడా రాష్ట్రానికి ఆహ్వానించడానికి చంద్రబాబు ప్రణాళిక. 2019 లో వై.ఎస్. జగన్మోహన్ రెడ్డి నేతృత్వంలోని వైఎస్సార్సిపీ పార్టీ అధికారంలోకి వచ్చింది. ఈ ప్రభుత్వం ప్రైవేటు సంస్థలు 75% ఉద్యోగాలు ప్రాంతీయులకు కేటాయించాలని పాలసీ తీసుకువచ్చింది. ఈ నిర్ణయంతో కియా కొంత ఇబ్బంది పడింది. తమ పరిశ్రమకు కావలసిన నిపుణులను అంత పెద్ద స్థాయిలో నియమించుకోవడం కష్టమని భావించింది. ఒక దశలో ఈ కార్మాగారం తమిళనాడుకు తరలిపోతుందనే వార్తలు వచ్చాయి. కానీ ఆంధ్రప్రదేశ్ ప్రభుత్వ ప్రత్యేక కార్యదర్శి రజత్ భార్గవ ఈ వార్తలు నిజం కాదని చెప్పాడు. తమ ప్రభుత్వం కియా సంస్థతో కలిసి పనిచేస్తుందని ప్రకటించాడు.

## ఉత్పత్తులు
భారతదేశంలో మార్కెట్ కోసమే వివిధ రకాల మోడళ్ళను కియా ప్రవేశ పెట్టింది. కియా మోటార్స్  ప్రారంభించిన రెండు సంవత్సరాలలో  లాభాలతో నడుస్తున్నది.   2020-21 ఆర్ధిక సంవత్సరానికి 1111 కోట్ల  పన్నులతదుపరి లాభంతో కంపెనీ ప్రపంచ మొత్తం ఆదాయంలో 5% భారత విభాగం ద్వారా పొందుతుంది. 2022 లో 300000 వాహానాలు ఉత్పత్తి చేయాలనే లక్ష్యం, మొత్తం కంపెనీ ప్రపంచ ఉత్పత్తిలో 10 శాతానికి చేరువవుతుంది.
### ప్రస్తుత మోడళ్ళు

## మూలాలు

వర్గం:ఆంధ్రప్రదేశ్ పరిశ్రమలు
డల్లాస్ రాధాకృష్ణ దేవాలయం

**డల్లాస్ రాధాకృష్ణ దేవాలయం**, అమెరికా, టెక్సాస్‌లోని అలెన్‌లో ఉన్న ఒక హిందూ దేవాలయం.  స్వామి ముకుందానంద నేతృత్వంలో ఈ దేవాలయం స్థాపించబడింది.

## ప్రారంభం
2017 జూలై 4 నుండి 11 వరకు ఎనిమిది రోజులపాటు దేవాలయ ప్రారంభ వేడుకలు, ఉత్సవాలు జరిగాయి. ఈ వేడుకకు అలెన్, ఫ్రిస్కో మేయర్‌లు, ఇతర ప్రముఖులు, సమీపంలోని హిందువులు హాజరయ్యారు.  2017 జూలై 9న రాధ, కృష్ణుల నిలువెత్తు విగ్రహాలు ప్రతిష్ఠించబడ్డాయి. కొంతకాలం తరువాత శ్రీరాముడు, సీత, హనుమంతుడు, వినాయకుడు విగ్రహాలు ఆవిష్కరించబడ్డాయి.

## నిర్మాణం
శిల్పశాస్త్రంలో నిర్దేశించిన దేవాలయ నిర్మాణ మార్గదర్శకాల ప్రకారం ఈ దేవాలయ నిర్మాణం జరిగింది.

## కార్యక్రమాలు
ఈ దేవాలయంలో దీపావళి, హోలీ, రాధాష్టమి వంటి అన్ని ప్రధాన హిందూ పండుగలు జరుపబడుతాయి. దేవాలయంలో సంస్కృతి, యోగా వంటి సాంస్కృతిక కార్యక్రమాలు కూడా నిర్వహించబడుతాయి. దేవాలయం హిందీ, ప్రోగ్రామింగ్, టోస్ట్‌మాస్టర్‌ల వంటి శిక్షణ తరగతులను కూడా అందిస్తోంది.

2020, మే నెలలో భూమి పూజన్ వేడుకతో సెంటర్ ఫర్ ఎడ్యుకేషన్ అండ్ కల్చర్ నిర్మాణం ప్రారంభమైంది. 20,000 చదరపు అడుగుల భవనంలో సాంస్కృతిక కార్యక్రమాలు, వివాహ వేడుకలు, వర్క్‌షాప్‌లు, తరగతులు, యోగా, ధ్యాన తరగతులు, ఇతర కమ్యూనిటీ కార్యకలాపాలకు సౌకర్యంగా ఉంటుంది.

## మూలాలు

## బయటి లింకులు
* రాధా కృష్ణ దేవాలయం

వర్గం:హిందూ దేవాలయాలు, అమెరికా
వర్గం:2017 స్థాపితాలు
హోళికా దహనం

**హోలికా దహనంను** హోలికా అనే రాక్షసి బొమ్మ కాలుస్తూ జరుపుకుంటారు.హిందూధర్మం లోని అనేక సంప్రదాయాల ప్రకారం హోళిని చెడుపై మంచి సాధించిన విజయంగా భావిస్తారు.దాదాపు భారతదేశంలోని ప్రతి వాడలో హోళికా దహనం నిర్వహిస్తారు. సాంప్రదాయం ప్రకారం,  ప్రజలు హోళికా దహనం కోసం ఒకటి లేదా రెండు చెక్క ముక్కలను అందజేస్తారు. ఇది హోలిక తన మేనల్లుడు, విష్ణు భక్తుడైన ప్రహ్లాదుడిని చంపడానికి ప్రయత్నించిన అగ్నిలో కాల్చబడిందని సూచిస్తుంది. తద్వారా హోలీకి ఆ పేరు వచ్చింది.దహనం నిర్వహించిన సమయంలో ప్రజలు అగ్ని చుట్టూ చేరి కబుర్లు చెప్పుకుంటారు.

## ప్రాముఖ్యత

హోళీ ముందు రోజు రాత్రి, ఈ సంప్రదాయానికి అనుగుణంగా ఉత్తర భారతదేశం, నేపాల్, దక్షిణ భారతదేశంలోని కొన్ని ప్రాంతాల్లో హోళీ దహనం నిర్వహిస్తారు. యువత సరదాగా రకరకాల వస్తువులను దొంగిలించి హోళికా అగ్నిలో వేస్తారు.

భారతదేశంలోని కొన్ని ప్రాంతాలలో ఈ రోజును హోళికా దహన్ పేరుతో ఒక పండుగగా జరుపుకుంటారు. హోళీ సందర్భంగా వెలిగించిన అగ్ని హోళికా అనే రాక్షసి దహనానికి ప్రతీక.ప్రహ్లాదుడు తన విష్ణువు పట్ల విశ్వాసాన్ని కోల్పోలేదు కాబట్టి, హోళిక ప్రహ్లాదుడ్ని చంపడానికి ప్రయత్నించినా కూడా తనే అగ్నిలో పడి దహనం అయ్యింది కాబట్టి చెడుపై మంచి విజయంగా ప్రజలు దీన్ని భావిస్తారు.

## ఆచారం

; హోళీ మంటల కోసం హోళికా అగ్నిని సిద్ధం చేయడం

పండుగకు కొన్ని రోజుల ముందు నుండి ప్రజలు పార్కులు, కమ్యూనిటీ సెంటర్లు, దేవాలయాలు వంటి ఇతర బహిరంగ ప్రదేశాల్లో హోళికా మంటల కోసం కలప, మండే పదార్థాలను సేకరించడం ప్రారంభిస్తారు.సేకరించిన కలపను పేర్చి దానిపై ప్రహ్లాదుడిని మోసగించిన హోళికను సూచించే ఒక దిష్టిబొమ్మను ఉంచుతారు.

; హోళికా దహనం

హోళీ పండుగ ముందురోజు, సాధారణంగా సూర్యాస్తమయం సమయంలో లేదా తర్వాత, హోళికా దహనంకు ప్రతీకగా అగ్ని వెలిగిస్తారు.ఈ ఆచారం చెడుపై మంచి సాధించిన విజయాన్ని సూచిస్తుంది.ప్రజలు మంటల చుట్టూ నిలబడి, పాటలు పాడతారు, నృత్యం చేస్తారు.

మరుసటి రోజు ప్రజలు ప్రసిద్ధ రంగుల పండుగ అయిన హోళిని జరుపుకుంటారు.

## హోళికా దహనంకు కారణం

ఉత్తరప్రదేశ్‌లోని ఎరిచ్‌లో హోళికా దహనం, హోళీ వేడుకలకు అత్యంత చారిత్రక వివరణ ఉంది.భారతదేశంలోని వివిధ ప్రాంతాలలో హోళికా దహనంకి వివిధ కారణాలు చెప్పబడ్డాయి.వాటిలో:

* శ్రీమహావిష్ణువు ప్రహ్లాదుడిని కాపాడటానికి హోళికను సంహరించాడు, తద్వారా హోళికా దహనం ఏర్పడింది.
* 'హోళికా దహనం వలన ఎవరికీ హాని కలగకూడదు' అని హోళికను బ్రహ్మదేవుడు ఆజ్ఞాపించాడు. 

## మూలాలు

వర్గం:పండుగలు
వర్గం:హిందూ పండుగలు
అమ్మాయిలంతే అదో టైపు

**అమ్మాయిలంతే అదో టైపు** 2017లో విడుదలైన తెలుగు సినిమా.  గాయ‌త్రి రీల్స్ బ్యాన‌ర్‌పై  వై.వి.ఎస్‌.ఎస్‌.ఆర్‌.కృష్ణంరాజు నిర్మించిన ఈ సినిమాకు కృష్ణమ్‌ దర్శకత్వం వహించాడు. గోపీ వర్మ, మాళవికా మీనన్, శివాజీ రాజా ప్రధాన పాత్రల్లో నటించిన ఈ సినిమా 2017 నవంబర్ 17న విడుదలైంది.
## కథ
డబ్బున్న కుటుంబంలో పుట్టిన  మాళవికా మీనన్, గోపీ వర్మ ఆటో డ్రైవర్‌ ని ప్రేమించి, తన తండ్రి శివాజీ రాజా గౌరవం కంటే తన ప్రేమే ముఖ్యమనుకొని తండ్రికి తెలియకుండా అతన్ని తీసుకొని హైదరాబాద్ కి వెళ్తుంది. ఆ నిర్ణయం తీసుకోవడం వల్ల తండ్రి ప్రేమకి దూరమవుతుంది.  ఆ  తర్వాత ఎటువంటి పరిస్థితులు చోటుచేసుకున్నాయి? ఆ తరువాత జరిగే పర్యవసానలు ఏమిటి? తండ్రికి దగ్గరయిందా ? లేదా ? అనేదే మిగతా సినిమా కథ.

## నటీనటులు
*గోపీ వర్మ  
*మాళవిక మీనన్
*శివాజీ రాజా
*సాయి
*భద్రం
*వేణుగోపాల్‌
*భ‌ర‌త్

## సాంకేతిక నిపుణులు
*బ్యానర్:  గాయ‌త్రి రీల్స్ 
*నిర్మాత:  వై.వి.ఎస్‌.ఎస్‌.ఆర్‌.కృష్ణంరాజు
*కథ, స్క్రీన్‌ప్లే, దర్శకత్వం: కృష్ణమ్‌
*సంగీతం: రాక్ స్టార్ 
*సినిమాటోగ్రఫీ:  శ్రీనివాస్‌
*ఎడిటర్: గోపీ సిందం
*పాటలు: పూర్ణాచారి

## మూలాలు

వర్గం:2017 తెలుగు సినిమాలు
కోకోకోకిల

**కోకోకోకిల** 2017లో విడుదలైన తెలుగు సినిమా. లైకా ప్రొడక్షన్స్ బ్యాన‌ర్‌పై తమిళంలో ‘కొలమావు కోకిల’ పేరుతో నిర్మించిన ఈ సినిమాకు నెల్సన్ దిలీప్‌కుమార్ దర్శకత్వం వహించగా తెలుగులో ‘కోకో కోకిల’ పేరుతో డబ్బింగ్ చేశారు.  నయనతార, యోగి బాబు, శరణ్య, శరవణన్, రాజేంద్రన్ ప్రధాన పాత్రల్లో నటించిన ఈ సినిమా 2018 ఆగస్ట్  31న విడుదలైంది.
## కథ
కోకిల (నయనతార) మధ్యతరగతి కుటుంబానికి చెందిన అమ్మాయి. తన తల్లి (శరణ్య)కు  కాన్సర్ రావడంతో ఆపరేషన్ కు 15 లక్షలు కావాలి. మసాజ్ పార్లర్ లో ఉద్యోగం ద్వారా వచ్చే సొమ్ము సరిపోక ఆర్ధిక ఇబ్బందుల్లో ఉన్న కోకిల, డ్రగ్స్ సరఫరా చేసే ఓ గ్యాంగ్ లో ట్రాన్స్ పోర్టర్ గా చేరుతుంది. ఈ క్రమంలో ఆమె అనుకోని కష్టాల్లో పడుతుంది. ఈ కష్టాల్లోంచి ఆమె బయట పడడానికి ఆమె ఎదుర్కొన్న సమస్యలేమిటి ?  చివరికి తన తల్లి ని కాపాడుకుందా ?? లేదా ? అనేదే మిగతా సినిమా కథ.

## నటీనటులు

*నయనతార
*యోగి బాబు
*శరణ్య  
*హరీశ్ పేరడీ
*శరవణన్  
*రాజేంద్రన్
*జాక్వెలిన్
* రెడిన్ కింగ్స్లీ
*ఆర్.ఎస్.శివాజీ  
*చార్లెస్ వినోత్ 
*చీను మోహన్ 
*అన్బు తాసన్ 
*అరంతాంగి నిషా 
*వడివేలు బాలాజీ 
*అరుణ్  అలెగ్జాండర్
*లొల్లు సభా మనోహర్

## సాంకేతిక నిపుణులు
*బ్యానర్:  లైకా ప్రొడక్షన్స్
*నిర్మాత: లైకా ప్రొడక్షన్స్ 
*కథ, స్క్రీన్‌ప్లే, దర్శకత్వం:  నెల్సన్‌ దిలీప్‌కుమార్‌
*సంగీతం:  అనిరుధ్ రవిచందర్
*సినిమాటోగ్రఫీ: శివకుమార్ విజయన్  
*ఎడిటర్: నిర్మల్
## మూలాలు

వర్గం:2018 తెలుగు సినిమాలు
వివేక్ అగ్నిహోత్రి

**వివేక్ రంజన్ అగ్నిహోత్రి** ఒక భారతీయ చలన చిత్ర దర్శకుడు, స్క్రీన్ రైటర్, రచయితగా హిందీ సినిమాల్లో పనిచేస్తున్నాడు. ఆయన భారత సెంట్రల్ బోర్డ్ ఆఫ్ ఫిల్మ్ సర్టిఫికేషన్ బోర్డు సభ్యుడు, ఇండియన్ కౌన్సిల్ ఫర్ కల్చరల్ రిలేషన్స్‌లో భారతీయ సినిమా సాంస్కృతిక ప్రతినిధిగా ఉన్నాడు. అతను *[[ది తాష్కెంట్ ఫైల్స్]]* (2019) చిత్రంలో ఉత్తమ స్క్రీన్ ప్లే - డైలాగ్స్ కై జాతీయ చలనచిత్ర అవార్డును గెలుచుకున్నాడు. అగ్నిహోత్రి అడ్వర్టోరియల్ ఏజెన్సీలతో తన వృత్తిని ప్రారంభించాడు. టెలి-సీరియల్‌ల నిర్మాణంతో పాటు దర్శకత్వం వహించాడు. క్రైమ్ థ్రిల్లర్ *[[చాక్లెట్‌ (2005 సినిమా)|చాక్లెట్‌]] (2005)తో* బాలీవుడ్‌లోకి అడుగుపెట్టాడు. ఆ తరువాత అనేక చిత్రాలకు దర్శకత్వం వహించాడు.

## వ్యక్తిగత జీవితం
అగ్నిహోత్రి భారతీయ నటి పల్లవి జోషిని వివాహం చేసుకున్నాడు, ఇద్దరు పిల్లలు ఉన్నారు. అతను తనను తాను నరేంద్ర మోడీకి మద్దతుదారునిగా అభివర్ణించుకున్నాడు, కానీ మోడీ ఉన్న భారతీయ జనతా పార్టీకి కాదు.

## ప్రారంభ జీవితం - విద్యాభ్యాసం
అడ్మినిస్ట్రేషన్ అండ్ మేనేజ్‌మెంట్‌లో స్పెషల్ స్టడీస్ సర్టిఫికేట్ కోసం హార్వర్డ్ ఎక్స్‌టెన్షన్ స్కూల్‌లో చేరడానికి ముందు అగ్నిహోత్రి ఇండియన్ ఇన్‌స్టిట్యూట్ ఆఫ్ మాస్ కమ్యూనికేషన్‌లో చదువుకున్నారు.  మీడియాకు ఇచ్చిన ఇంటర్వ్యూలలో, అతను భోపాల్ స్కూల్ ఆఫ్ సోషల్ సైన్సెస్, జవహర్‌లాల్ నెహ్రూ యూనివర్శిటీని కూడా తన *ఆల్మేట్‌లలో ప్రస్తావించాడు*

## వృత్తి

### ప్రకటనలు ,టెలివిజన్ సీరియల్స్
అగ్నిహోత్రి తన కెరీర్‌ను ఓగిల్వీ మెక్‌కాన్ అనే అడ్వర్టైజింగ్ ఏజెన్సీలతో ప్రారంభించాడు జిల్లెట్ కోకా కోలా ప్రచారాలకు క్రియేటివ్ డైరెక్టర్‌గా పనిచేశాడు .1994లో, అతను అనేక  టెలివిజన్ ధారావాహికలకు దర్శకత్వం నిర్మాణంలో పాలుపంచుకున్నాడు; అతని పని సానుకూలంగా స్వీకరించబడింది. * 2018లో, అగ్నిహోత్రి తన షార్ట్ ఫిల్మ్ మొహమ్మద్  ఊర్వశిలో మహ్మద్* అనే పేరును ఉపయోగించినందుకు బెదిరింపులు వచ్చాయని పేర్కొన్నాడు.

## గుర్తింపు
2017లో  48వ ఇంటర్నేషనల్ ఫిల్మ్ ఫెస్టివల్ ఆఫ్ ఇండియా ప్రివ్యూ కమిటీలో అగ్నిహోత్రిని ఇన్ఫర్మేషన్ అండ్ బ్రాడ్‌కాస్టింగ్ మంత్రిత్వ శాఖ కన్వీనర్‌గా ఎంపిక చేసింది . అదే సంవత్సరం, అతను భారతదేశం సెంట్రల్ బోర్డ్ ఆఫ్ ఫిల్మ్ సర్టిఫికేషన్ బోర్డులో సభ్యునిగా ఎంపికయ్యాడు .

### (ఐ సి సి ఆర్ )ICCR
 2020 సెప్టెంబరు 15న, ఇండియన్ కౌన్సిల్ ఫర్ కల్చరల్ రిలేషన్స్‌లో అగ్నిహోత్రి సాంస్కృతిక ప్రతినిధిగా నియమితులయ్యారు. అతను ICCRలో భారతీయ సినిమాకు ప్రాతినిధ్యం వహిస్తాడు.

## ఫిల్మోగ్రఫీ
*1995 [[హాలీవుడ్]] నియో-నోయిర్ క్రైమ్ థ్రిల్లర్ ది యూజువల్ సస్పెక్ట్స్* రీమేక్ అయిన *చాక్లెట్* (2005) తో అగ్నిహోత్రి బాలీవుడ్‌లోకి అడుగుపెట్టాడు. చలన చిత్రం విమర్శకుల ఆదరణ ప్రతికూలంగా ఉంది, ఈ చిత్రం బాక్సాఫీస్ వద్ద పేలవంగా ఆడింది. ది.*హేట్* *స్టోరీ* మిశ్రమ విమర్శనాత్మక ఆదరణ పొందింది బాక్సాఫీస్ వద్ద ఓ మోస్తరుగా నిలిచింది.*బుద్ధ ఇన్ ఎ ట్రాఫిక్ జామ్‌లో* అతని భార్య పల్లవి కనిపించింది .2014లో ముంబై ఇంటర్నేషనల్ ఫిల్మ్ ఫెస్టివల్‌లో ప్రదర్శించబడింది;  ఇది విమర్శకులచే ప్రతికూలంగా స్వీకరించబడింది బాక్సాఫీస్ వద్ద చాలా తక్కువ పనితీరు కనబరిచింది.*జునూనియాత్* కూడా పేలవమైన సమీక్షలకు లోబడి ఉంది అదే విధంగా ఉంది.

నిర్మించిన, దర్శకత్వం వహించిన రచయితగా పనిచేసిన చిత్రాల జాబితా

### ప్రశంసలు

* 67వ జాతీయ చలనచిత్ర అవార్డులలో ఉత్తమ స్క్రీన్‌ప్లే (డైలాగ్స్) : *ది తాష్కెంట్ ఫైల్స్*. 
* జకార్తా ఇంటర్నేషనల్ ఫిల్మ్ ఫెస్టివల్‌లో ఉత్తమ రచయిత, దర్శకుడు : *బుద్ధ ఇన్ ఎ ట్రాఫిక్ జామ్* .

## మూలాలు


## బాహ్య లింకులు

*
*

వర్గం:జీవిస్తున్న ప్రజలు
వర్గం:21వ శతాబ్దపు భారతీయ చలనచిత్ర దర్శకులు
వర్గం:కేంద్రీయ విద్యాలయ పూర్వ విద్యార్థులు
గుడ్ లక్ జెర్రీ

**గుడ్‌ లక్‌ జెర్రీ** 2022లో రూపొందుతున్న హిందీ సినిమా. తమిళంలో ‘కొలమావు కోకిల’ పేరుతో నిర్మించిన ఈ సినిమాను హిందిలో 'గుడ్‌ లక్‌ జెర్రీ' పేరుతో  లైకా ప్రొడక్షన్స్ , కలర్ యెల్లో  ప్రొడక్షన్స్, సన్ డయల్ ఎంట‌ర్‌టైన్‌మెంట్ బ్యానర్స్‌పై ఆనంద్ ఎల్‌.రాయ్‌, సుభాస్క‌ర‌ణ్ నిర్మించగా సిద్ధార్థ్ సెంగుప్తా ద‌ర్శ‌క‌త్వం వహించాడు. ఈ సినిమా షూటింగ్ జనవరి లో ప్రారంభమై మార్చి 2021లో షూటింగ్ పూర్తయింది. జాన్వీ క‌పూర్, దీపక్  దోబీరియల్, మిత వశిష్ట ప్రధాన పాత్రల్లో నటించిన ఈ సినిమా జులై 29న డిస్నీ+ హాట్‌స్టార్ ఓటీటీలో విడుదలైంది.
## నటీనటులు
*జాన్వీ క‌పూర్  
*దీపక్ డోబ్రియాల్
*మితా వశిష్ఠ్ట
*సుశాంత్ సింగ్
*నీరజ్ సూద్ 

## సాంకేతిక నిపుణులు
*బ్యానర్లు:   లైకా ప్రొడక్షన్స్ , కలర్ యెల్లో  ప్రొడక్షన్స్, సన్ డయల్ ఎంట‌ర్‌టైన్‌మెంట్ 
*నిర్మాతలు:  ఆనంద్ ఎల్‌.రాయ్‌, సుభాస్క‌ర‌ణ్
*కథ, స్క్రీన్‌ప్లే: నెల్సన్‌ దిలీప్‌కుమార్‌ 
*దర్శకత్వం:  సిద్ధార్థ్ సెంగుప్తా
*సంగీతం: 
*సినిమాటోగ్రఫీ:  రంగరాజన్ రామభద్రన్

## మూలాలు

## బయటి లింకులు
*
సెల్యూట్ (2022 సినిమా)

**సెల్యూట్‌** 2022లో విడుదలకానున్న క్రైమ్ థ్రిల్లర్ సినిమా.  వేఫేరర్ ఫిల్మ్స్‌ బ్యానర్‌పై దుల్కర్ సల్మాన్ నిర్మించిన ఈ సినిమాకు రోషన్‌ ఆండ్రూస్‌ ఈ సినిమాకి దర్శకత్వం వహించాడు. దుల్కర్ సల్మాన్, డయానా పెంటీ, లక్ష్మీ గోపాలస్వామి, సానియా అయ్యప్పన్, మనోజ్ కె జయన్ ప్రధాన పాత్రల్లో నటించిన ఈ సినిమా ట్రైలర్‌ను 2021 డిసెంబర్ 24న విడుదల చేసి, సినిమాను మార్చి 17న సోనీ లివ్ ఓటీటీలో విడుదల చేశారు.
## నటీనటులు

*దుల్కర్ సల్మాన్
*డయానా పెంటీ
*మనోజ్ కె. జయన్
*లక్ష్మీ గోపాలస్వామి
*సానియా అయ్యప్పన్
*సాయికుమార్
*విజయకుమార్‌
*బిను పప్పు
*అలెన్సియర్ లే లోపెజ్
*సుధీర్ కరమన
*బోబన్ అల్మూడన్
*దీపక్ పరంబోల్
*అభిరామ్
*ఇర్షాద్
*గణపతి ఎస్ పొదువల్
*నితిన్ థామస్
*జాలీ చిరయత్

## సాంకేతిక నిపుణులు
*బ్యానర్:  వేఫేరర్ ఫిల్మ్స్‌ 
*నిర్మాత:  దుల్కర్ సల్మాన్
*కథ:  బాబీ - సంజయ్ 
* స్క్రీన్‌ప్లే, దర్శకత్వం: రోషన్‌ ఆండ్రూస్‌  
*సంగీతం: జాక్స్  బిజోయ్ 
*సినిమాటోగ్రఫీ: అస్లాం  కే  పురాయిల్ 
*ఎడిటర్:  ఏ. శ్రీకర్ ప్రసాద్

## మూలాలు

## బయటి లింకులు
* 
వర్గం:2022 తెలుగు సినిమాలు
మర్సకొల కళావతి

**మర్సకొల కళావతి**, తెలంగాణ రాష్ట్రానికి చెందిన జానపద గాయని. గోండు పురాణాలు, మహాభారత ఘట్టాలు, వీరగాథలను గానం చేస్తున్న కళావతి 2022లో తెలంగాణ ప్రభుత్వం నుండి తెలంగాణ రాష్ట్ర విశిష్ట మహిళా పురస్కారం అందుకుంది.

## జననం
కళావతి, ఆదిలాబాద్‌ జిల్లా, గుడిహత్నూర్‌ మండం, తోషం గ్రామంలోని ‘తోటి’ కళాకారుల కుటుంబంలో జన్మించింది. తండ్రి తొడసం భీంరావు ‘తోటి’ కళాకారుడు. ఈ కళాకారులు గోండురాజులకు, కొలాములకు ఆశ్రిత కులంగా వారి సంస్కృతి, చరిత్రను తెలిపే ప్రాచీన గాథలు, పురాణాలు, వీరుల కథలను పాడడం వీరి కులవృత్తి.

## కళారంగం
తండ్రి ప్రతిరోజూ తన ముందర కూర్చోబెట్టుకొని కళావతికి పాటలు, కథలు, పురాణాలు నేర్పించాడు. ‘తోటి’ కళాకారుల బృందాల్లో మగవాళ్ళు మాత్రమే పాటలు పాడుతుండగా ఆడవాళ్ళు బాజాలు వాయించడమో, కోరస్‌ ఇయ్యడమో చేసేవారు. ఆ సమయంలో తాను కూడా పాడతానని కళావతి ముందుకొచ్చింది. అప్పుడు మగవాళ్ళంతా కళావతిని తిట్టారు,  ‘‘ఆడోళ్ళు పాటలు పాడకూడదని’’ అవమానించారు. అయినాకానీ, కళావతి ఎవరికి భయపడలేదు, పాడడం ఆపలేదు. జీవితాంతం పాటలు పాడతానని నాయనకిచ్చిన మాటను నేర్చుకుంటోంది.

గోండురాజులు, కొలాముల ఇళ్ళల్లోని పెళ్లి, చావు, పూజ మొదలైన సందర్భాలలో ‘తోటి’ కళాకారులు తమ కళను ప్రదర్శిస్తుంటారు. కళావతి తన ఇద్దరు కొడుకులతో కలిసి తెలంగాణలోని ఆదిలాబాద్‌, ఆసిఫాబాద్‌, నిర్మల్‌, మహారాష్ట్రలోని నాందేడ్‌ జిల్లాల్లోని పల్లెలకు వెళ్ళి, అక్కడ సందర్భాన్ని బట్టి పాటలు పాడి, వారు ఇచ్చిన కానుకలు తీసుకుంటుంది.

## వ్యక్తిగత జీవితం
కళావతికి నారాయణతో వివాహం జరిగింది. నారాయణ కూలికి మేకలు మేపుతాడు. వారికి ముగ్గురు కుమార్తెలు (యశోద, సుశీల, గోపిక), ఇద్దరు కుమారులు (ప్రభుదాస్, కిష్టు) ఉన్నారు.

## బహుమతులు - పురస్కారాలు
* తెలంగాణ రాష్ట్ర విశిష్ట మహిళా పురస్కారం - హైదరాబాద్, తెలంగాణ ప్రభుత్వం, మార్చి 8, 2022.

## మూలాలు

వర్గం:విశిష్ట మహిళా పురస్కార గ్రహీతలు
వర్గం:ఆదిలాబాదు జిల్లా మహిళలు
వర్గం:తెలంగాణ జానపద కళాకారులు
హోళిక

**హోళిక** (సంస్కృతం: होलिका)ను సింహిక అని కూడా పిలుస్తారు. పురాణాల ప్రకారం, ఆమె రాక్షస రాజైన హిరణ్యకశపుడి సోదరి, ప్రహ్లాదుని అత్త.

హోళికా దహనం (హోళికా మరణం) కథ అధర్మంపై ధర్మం సాధించిన విజయాన్ని సూచిస్తుంది. ప్రతి సంవత్సరం రంగుల పండుగ అయిన హోళీకి ముందు రోజు రాత్రి ఈ హోళికా దహన కార్యక్రమం జరుపుకుంటారు.
## పురాణ కథ

హిందూ ధర్మం ప్రకారం, హిరణ్యకశపుడు అనే రాజు, చాలా మంది రాక్షసులు, అసురుల వలె, అమరత్వం పొందాలనే తీవ్రమైన కోరికను కలిగి ఉన్నాడు. ఈ కోరికను నెరవేర్చడానికి, అతను బ్రహ్మ ద్వారా వరం పొందే వరకు తపస్సు చేశాడు. ఆ వరం హిరణ్యకశిపునికి ఐదు ప్రత్యేక శక్తులను ఇచ్చింది: అతన్ని మానవుడు లేదా జంతువు, ఇంట్లో లేదా ఆరుబయట, పగలు లేదా రాత్రి, భూమిపై లేదా నీటిలో లేదా గాలిలో, అస్త్రం (ప్రాజెక్టైల్ ఆయుధాలు) లేదా ఏ శస్త్రములు (చేతి ఆయుధాలు) చంపలేవు. ఈ కోరిక నెరవేరినందున, హిరణ్యకశిపుడు అజేయంగా భావించాడు, ఇది అతనికి అహంకారాన్ని కలిగించింది.  హిరణ్యకశిపుడు తనను మాత్రమే దేవుడిగా పూజించాలని, తన ఆదేశాలను అంగీకరించని వారిని శిక్షించి చంపాలని ఆదేశించాడు.  అతని కొడుకు ప్రహ్లాదుడు తన తండ్రితో విభేదించాడు, తన తండ్రిని దేవుడిగా ఆరాధించడానికి నిరాకరించాడు. అతను విష్ణువును విశ్వసించడం, పూజించడం కొనసాగించాడు.

దీనితో హిరణ్యకశిపునికి చాలా కోపం వచ్చి ప్రహ్లాదుని చంపడానికి రకరకాల ప్రయత్నాలు చేశాడు. ప్రహ్లాదుని చంపడానికి ఒక ప్రత్యేక ప్రయత్నంలో హిరణ్యకశిపుడు సహాయం కోసం అతని సోదరి హోళికను పిలిచాడు. హోళికకు అగ్ని ప్రమాదం జరగకుండా ప్రత్యేక వస్త్రం ఉంది. హిరణ్యకశపుడు, ప్రహ్లాదుడిని హోళిక ఒడిలో కూర్చోమని మోసగించి ప్రహ్లాదునితో భోగి మంటల మీద కూర్చోమని కోరాడు. అయితే, అగ్ని గర్జించడంతో, హోళిక దగ్గర ఉన్న వస్త్రం ఎగిరి ప్రహ్లాదుని కప్పింది. హోళిక కాలిపోయింది, ప్రహ్లాదుడు క్షేమంగా బయటపడ్డాడు.

విష్ణువు నరసింహ రూపంలో (సగం మానవ రూపం, సగం సింహ రూపం), సంధ్యా సమయంలో (పగలు కాదు, రాత్రి కాదు), హిరణ్యకశిపుని ఒక గుమ్మం వద్దకు తీసుకువెళ్లాడు (ఇంటిలో కాదు, బయటికి కాదు), అతని ఒడిలో (అది భూమి కాదు, ఆకాశం కాదు, నీరు కాదు) పడుకోబెట్టి, ఆపై హిరణ్యకశపుడిని తన సింహపు గోళ్లతో పెకిలించి చంపాడు (అస్త్ర, శస్త్రాలు కాదు). ఈ రూపంలో, హిరణ్యకశిపునికి లభించిన ఐదు ప్రత్యేక అధికారాల వరం ఉపయోగపడలేదు. ప్రహ్లాదుడు, మానవులు హిరణ్యకశిపుని  భయం నుండి విముక్తి పొందారు, ఇది చెడుపై మంచి విజయాన్ని చూపుతుంది.
## హోళికా దహనం
హిందూధర్మంలోని అనేక సంప్రదాయాల ప్రకారం, ప్రహ్లాదుని రక్షించడానికి హోళిక మరణాన్ని హోళీగా జరుపుకుంటారు.  హోళీ పండుగకు ముందు రోజు రాత్రి ఉత్తర భారతదేశంలో, దక్షిణ భారతదేశంలో కొన్ని ప్రాంతాల్లో ఈ సంప్రదాయానికి అనుగుణంగా హోళీ మంటలు వేస్తారు.
## మూలాలు


## బాహ్య లంకెలు

* Origins of Holi at *[[BBC]]*.

వర్గం:అసురులు
రాకేష్ ఝున్‌జున్‌వాలా

**రాకేష్ జూన్‌జున్‌వాలా** (1960 జూలై 5 - 2022 ఆగస్టు 14) భారతీయ బిలియనీర్ వ్యాపారవేత్త, స్టాక్ వ్యాపారి, పెట్టుబడిదారు. అతను తన ఆస్తి నిర్వహణ సంస్థ, రేర్ ఎంటర్‌ప్రైజెస్‌లో భాగస్వామిగా తన స్వంత పోర్ట్‌ఫోలియోను నిర్వహిస్తున్నాడు. ఝున్‌ఝున్‌వాలా బొంబాయిలోని రాజస్థానీ కుటుంబంలో పెరిగాడు, అక్కడ అతని తండ్రి ఆదాయపు పన్ను కమిషనర్‌గా పనిచేశారు. అతని ఇంటిపేరు అతని పూర్వీకులు రాజస్థాన్‌లోని జుంఝునుకు చెందినవారని సూచిస్తుంది . అతను సిడెన్‌హామ్ కళాశాల నుండి పట్టభద్రుడయ్యాడు ఆ తర్వాత ఇన్‌స్టిట్యూట్ ఆఫ్ చార్టర్డ్ అకౌంటెంట్స్ ఆఫ్ ఇండియాలో చేరాడు.అతని నికర విలువ $5.8 బిలియన్లు (2021 డిసెంబరు నాటికి) అతనిని భారతదేశంలో 48వ అత్యంత సంపన్న వ్యక్తిగా చేసింది. 2022లో రాకేశ్ ఝన్‌ఝన్‌వాలా ఆకాశ ఎయిర్తో విమానయాన రంగంలోకి అడుగుపెట్టాడు.

## వృత్తి
జున్‌జున్‌వాలాకు తన తండ్రి తన స్నేహితులతో మార్కెట్‌ల గురించి చర్చించడం గమనించినప్పుడు స్టాక్ మార్కెట్‌లపై ఆసక్తి ఏర్పడింది. అతని తండ్రి అతనికి మార్కెట్‌లో మార్గనిర్దేశం చేస్తున్నప్పుడు, అతను పెట్టుబడి పెట్టడానికి అతనికి ఎప్పుడూ డబ్బు ఇవ్వలేదు డబ్బు కోసం స్నేహితులను అడగకుండా నిషేధించాడు. రాకేష్ తన పొదుపుతో కాలేజీలో ఉన్నప్పుడే పెట్టుబడి పెట్టడం ప్రారంభించాడు. 1985లో రూ.5000 మూలధనంతో ప్రారంభమైన ఆయన పెట్టుబడి నేడు 11000 కోట్లకు చేరుకుంది.

1986లో రాకేష్ జూన్‌జున్‌వాలా మొదటి పెద్ద లాభం ₹5 లక్షలు. 1986, 1989 మధ్య, అతను దాదాపు ₹20-25 లక్షల లాభాన్ని పొందాడు.

2021 నాటికి, అతని అతిపెద్ద పెట్టుబడి టైటాన్ కంపెనీలో ₹ 7,294.8 కోట్లు.

## ప్రసిద్ధి చెందిన  సంస్కృతి లో
ఫేక్ స్టీవ్ జాబ్స్ బ్లాగ్ లాగా, పెట్టుబడిదారుడి జీవితాన్ని హాస్యభరితంగా పేరడీ చేసే ది సీక్రెట్ జర్నల్ ఆఫ్ రాకేష్ జూన్‌జున్‌వాలా అనే ప్రసిద్ధ పేరడీ బ్లాగ్ ఉంది. 2012 జూన్ 7న, రచయితలు ఇద్దరు వ్యక్తులని *[[ది ఎకనామిక్ టైమ్స్]] వెల్లడించింది*ఫోర్బ్స్ కాలమిస్ట్ మార్క్ ఫిడెల్మాన్   మిగిలిన సంవత్సరాల్లో, రచయిత ఆదిత్య మగల్ . *స్కామ్ 1992* వెబ్ సిరీస్‌లో, నటుడు కవిన్ డేవ్ అతని ఆధారంగా ఒక పాత్రను పోషించాడు.

## వివాదం
 2020 జనవరి 28 నాటికి ఇన్‌సైడర్ ట్రేడింగ్ కోసం రాకేష్ జూన్‌జున్‌వాలాపై విచారణ జరిగింది.   2021 జూలై నాటికి, జూన్‌జున్‌వాలా అతని సహచరుల నుండి మొత్తం ₹35 కోట్లు చెల్లించిన తర్వాత సెబీ సమస్యను పరిష్కరించింది. జూన్‌జున్‌వాలా ₹18 కోట్లు, అతని భార్య ₹3.2 కోట్లు చెల్లించారు.

## మరణం
62 సంవత్సరాల రాకేష్ ఝున్‌జున్‌వాలా 2022 ఆగస్టు 14న ముంబైలోని స్వగృహంలో గుండెపోటుతో హఠాన్మరణం చెందాడు. ఆయనకు భార్య రేఖ, కూతురు నిష్ఠ, కవల కుమారులు ఆర్యమాన్, ఆర్యవీర్ ఉన్నారు. తన సంపాదనలో 25 శాతాన్ని హెల్త్‌కేర్, న్యూట్రిషన్, ఎడ్యుకేషన్ వంటి వాటికి విరాళాలంగా ఇస్తూ దాతృత్వం చాటుకున్నాడు.

## మూలాలు


## బాహ్య లింకులు

* Profile at forbes

వర్గం:1960 జననాలు
వర్గం:భారతీయ అకౌంటెంట్లు
వర్గం:భారతీయ బిలియనీర్లు
వర్గం:భారతీయ పెట్టుబడిదారులు
వర్గం:2022 మరణాలు